Feng Shui για τον κήπο και το μπαλκόνι - Astrolife\nBrowse: Home / Feng Shui για τον κήπο και το μπαλκόνι\nPosted by Λίλιαν Σίμου on Μάιος 19, 2016 in Κινεζικη | 3.945 Views | Leave a response\nΛίγη ομορφιά στη ζωή μας\nΛέγεται πως το σπίτι είναι η ίδια μας η ψυχή.\nΑνάλογα με το πόσο περιποιημένο, τακτοποιημένο ή απεριποίητο είναι, αναδεικνύει τις πτυχές της ψυχικής μας διάθεσης. Και πράγματι, αν σκεφθούμε, όταν έχουμε μελαγχολία, ακόμη και οι τοίχοι του σπιτιού μοιάζουν μελαγχολικοί. Όταν είμαστε ευχαριστημένοι, όλα φαίνονται όμορφα\nΤο feng shui δίνει συμβουλές για την σωστή λειτουργία του χώρου που κινούμαστε. Έχοντας αναφερθεί στις γενικές του αρχές από ένα ειδικό του θέματος (μπορείτε να διαβάσετε το πρώτο θέμα εδώ), μπορούμε να δώσουμε κάποιες συμβουλές στην συνέχεια. Σήμερα, ας μιλήσουμε για τον κήπο, ή για όσους δεν έχουμε κήπο, το μπαλκόνι μας. Αφορούν την προέκταση της ψυχής προς τον «έξω κόσμο». Τι μπορούμε να κάνουμε το καλύτερο λοιπόν;\nΓιατί είναι σημαντικός ο κήπος και τα φυτά;\nΓιατί έχουν τα βασικά στοιχεία της Φύσης, το χώμα, το νερό (πότισμα και χυμοί φυτών),τα μέταλλα, το ξύλο (κορμός). Είναι το φυσικό φίλτρο για τον αέρα που αναπνέουμε και ένας τρόπος χαλάρωσης από τις εντάσεις της καθημερινότητας. Δοκιμάστε να χρησιμοποιήσετε και την ισορροπία των πέντε στοιχείων στον κήπο σας, δεν έχει κανένα νόημα να έχει μέταλλο και ξύλο μαζί, ή φωτιά και νερό. Πρέπει να είναι όλα συμβατά. Ο κήπος και το μπαλκόνι, είναι το κλειδί για την ομαλή ενεργειακή προστασία του σπιτιού, του χώρου. Πώς θα λειτουργήσει αυτό σωστά, όταν εξωτερικά δεν υπάρχει αρμονία;\nΜέσα από εκεί φιλτράρεται όλο το πεδίο που φέρνει φως στη ζωή μας και είναι σημαντικό να το εξετάσουμε με προσοχή. Αν σκεφθούμε πως ζούμε σε ένα θαυμάσιο σπίτι ή διαμέρισμα, με άσχημο και ξερό κήπο, ή μαραμένα λουλούδια στις γλάστρες, πώς θα είναι το θέαμα; Θα αρκεί το όμορφο εσωτερικό του σπιτιού;\nΗ πρώτη εντύπωση θα είναι ο άσχημος κήπος ή οι ξερές γλάστρες.\nΑς καταγράψουμε κάποιες ιδέες και προτάσεις:\n1) Την Άνοιξη και το καλοκαίρι, χρειάζεται να κάνουμε μία προσπάθεια να αναζωογονήσουμε τα φυτά μας. Οι κρύοι μήνες άφησαν σωρούς νεκρών φυτών ή φύλλων, και είναι φυσικά, η συνήθης συλλογή των ζιζανίων. Αυτά όλα πρέπει να καθαριστούν, σπασμένες γλάστρες αντικαθίσταται, το γκαζόν μπορεί να τακτοποιηθεί. Σκουπίδια, ξερά φυτά, είναι σημαντικό να απομακρύνονται. Παλιά κομμάτια ξύλου ή μετάλλου δημιουργούν σκουπίδια.\n2) Η ελεύθερη ροή της ενέργειας (chi) είναι οδηγός ευημερίας για την ίδια μας την καθημερινή διαβίωση. Κάθε στασιμότητα, επιφέρει στασιμότητα στην ζωή μας. Σημαντικό είναι να υπάρχει ροή νερού στον κήπο ή ακόμη και στο μπαλκόνι μας. Η θηλυκή ενέργεια Γιν. Μία λιμνούλα, ένα σιντριβάνι είναι ιδανικό. Στο μπαλκόνι πια έχουμε την δυνατότητα να προσθέσουμε τα μικρά διακοσμητικά σιντριβάνια που επιτρέπουν να γίνει διαρκής ανακύκλωση του νερού και υπάρχουν σε θαυμάσια σχέδια. Το νερό, βασικό στοιχείο για την ευημερία και την ενέργεια, πρέπει να διατηρείται καθαρό. Αν υπάρχει διαρροή πρέπει να διορθώνεται αμέσως.\n3) Αν ο κήπος είναι αρκετά μεγάλος και έχει μονοπάτια, θα είναι καλό να σχηματίζουν κύκλους, ενώ στην μέση να έχουμε μία μικρή λίμνη με σιντριβάνι. Η ενέργεια κυκλοφορεί ελεύθερα γύρω. Τα μονοπάτι πρέπει να έχουν αρκετά φώτα, για να δίνουν ζωντάνια και χαρά τις βραδινές ώρες.\n4) Ψηλά φυτά και μεγάλοι θάμνοι καλό είναι να βρίσκονται στο πίσω μέρος, στα σπίτια που έχουν γύρω τους κήπο. Διαφορετικά, ας υπάρχουν μετρίου μεγέθους φυτά. Τα χρώματα και τα σχήματα δίνουν τον χαρακτήρα που επιθυμούμε. Πολλά χρώματα, σημαίνει μεγαλύτερη προσέλκυση χαράς και θετικής ενέργειας.\n5) πέτρινη διακόσμηση είναι όμορφη, αλλά προσφέρει και επιπλέον θετική ενέργεια. Μπορείτε να βάλετε στους τοίχους, να προσθέσετε ένα πέτρινο τραπέζι, να βάλετε ένα όμορφο παγκάκι για ξεκούραση και απόλαυση του κήπο.\n6) Τα είδη των φυτών που επιλέγουμε είναι σημαντικά για τον κήπο μας και το σπίτι. Φυτά με αγκάθια όπως οι κάκτοι ή φυτών που έχουν αιχμές δημιουργούν ένταση και επιθετικότητα. Φυτά λιπαρά και χυμώδη θεωρούνται πως είναι πολύ ευοίωνα. Καταθλιπτικά λέγεται πως είναι τα μεγάλα δέντρα μπροστά στο σπίτι. Να μην ξεπερνούν τα δύο τρίτα σε ύψος. Χρησιμοποιώντας βότανα, στηρίζουμε τη δημιουργία της καλής υγείας, του πλούτου και της μακροζωίας. Περιέχουν επίσης φαρμακευτικές ιδιότητες που έχουν χρησιμοποιηθεί για αιώνες.\nΤο Γιασεμί βοηθά στην βελτίωση των οικογενειακών προβλημάτων και αυτών του γάμου. Στην νοτιοανατολική κατεύθυνση, βοηθά για χρήματα και για τη βελτίωση της τύχης.\nΗ Λεβάντα δεν μόνο για τις θεραπευτικές ιδιότητες ένα καλό φυτό, έχει θαυμάσιο άρωμα και μπορείτε να την τοποθετήσετε οπουδήποτε στον κήπο σας, κάτω από ένα παράθυρο κρεβατοκάμαρας δε, φέρνει όμορφο ύπνο. της καλύτερης ύπνο.\nΈνα κόκκινο φυτό φέρνει ευημερία και ευτυχία στο σπίτι.\nΤο κάθε φυτό έχει ιδιότητες και μπορούσε να συμβουλευτούμε βιβλία που αναπτύσσουν λεπτομέρειες.\n7) Επειδή οι αιχμηρές γωνίες φέρνουν δυσκολία στην ροή της ενέργειας, μπορείτε να βάλετε ένα φυτό με στρογγυλεμένες άκρες σε γωνίες αιχμηρές του σπιτιού ή απέναντι από ένα αιχμηρό κτήριο.\n8)Διακοσμητικά αντικείμενα θα έδιναν επιπρόσθετη αρμονία και αισθητική του χώρου. Δημιουργούν μια ισορροπία για τα δύσκολα σχήματα όπως οι γωνίες στο σπίτι μας ή στον κήπο. Μπορεί να είναι ένα όμορφο άγαλμα, ένα πήλινο δοχείο με φυτά, ένα κομψό τραπέζι. Βαριά αντικείμενα, δηλώνουν σταθερότητα.\n9) Προσοχή στις αποχετεύσεις, γιατί αν έχουν μπλοκαριστεί φέρνουν προβλήματα οικονομικής φύσης\n10) Μεγάλα υπόστεγα στερούν από φως το σπίτι, άρα από την δύναμη του Ήλιου.\n11) Καλό είναι οι κάδοι σκουπιδιών να μην φαίνονται, αλλά να καλύπτονται με κάποια φυτά.\n12) Αν έχουμε μπάρμπεκιου, ας είναι νότια, ή ανατολικά. Μοιάζει με εστία ενέργειας και είναι καλό να ανάβει μετά τη δύση του Ηλίου.\n13) Λέγεται πως είναι όμορφο και προσφέρει εναρμόνιση να περπατάμε με γυμνά πόδια στο χώμα του κήπου.\n14) Στο μπαλκόνι (αλλά και μέσα στο σπίτι) ένα φυτό Μπονσάι, είναι η μικρογραφία ενός δέντρου, ενός κήπου. Αν και συχνά στην Δύση φοβόμαστε την περιποίησή τους, γιατί έχει τις απαιτήσεις ενός μικρού «μωρού», υπάρχουν πλέον αρκετές πληροφορίες και καλές συμβουλές. Θα πρότεινα ένα σάιτ που δημιουργήθηκε με πρωτοβουλία ενός λάτρη των μπονσάι και είναι εξαιρετικό για τα ελληνικά δεδομένα:http://www.tsamisaquarium.gr/Selides/Bonsai/bonsai.htm\n15) Τα χρυσόψαρα στην λιμνούλα ή ένα ενυδρείο μπορεί να προσφέρουν την δική τους θετική πινελιά.\n16) Τα χρώματα δίνουν την αίσθηση του συνδυασμού των πέντε στοιχείων.\nξύλο=πράσινο, φωτιά=κόκκινο, νερό=μπλε, γη=καφέ ή κίτρινο, μέταλλο=χρυσό, ασημένιο, λευκό.\nΑς δοκιμάζουμε να χρησιμοποιήσουμε την ισορροπία των πέντε στοιχείων στον κήπο μας, δεν έχει κανένα νόημα να βάλουμε μέταλλο και ξύλο μαζί, ή φωτιά και νερό. Πρέπει να είναι όλα συμβατά.\nΚόκκινα χρώματα ταιριάζουν στη νότια πλευρά. Ωχρά χρώματα ταιριάζουν στην νοτιοδυτική ή βόρειο-ανατολική Ασημένιες ή χρυσαφιές αποχρώσεις ταιριάζουν στην δυτική ή βόρειο-δυτική πλευρά. Μπλε αποχρώσεις ταιριάζουν στον βορρά\nΦυτά και συμβολισμοί\nΑκακία: διάρκεια, μονιμότητα\nΜπαμπού: νεότητα, καλή τύχη\nΜπιγκόνια: εξαιρετική ισορροπία του γιν και του γιανγκ\nΟρχιδέα: υπομονή και αντοχή\nΔράκος: δύναμη, αντοχή\nΕλέφαντας: δύναμη και σοφία\nΨάρια: επιτυχία και αφθονία\nΛιοντάρι: αντοχή και μεγαλοπρέπεια\nΦοίνικας: χαρά και σοφία\nΒράχια -πέτρες: εξισορρόπηση\nΟυρανός: ουράνιες ευλογίες\nΤίγρη: αντοχή και δύναμη\nΣημείωση: μπορούμε να προτιμήσουμε, αν έχουμε την δυνατότητα, ζωντανά πουλιά και ψάρια στον κήπο ή στο μπαλκόνι μας.\nΣίγουρα κάποιες συμβουλές θα μας ταιριάζουν. Σίγουρα θα είναι πιο εύκολο να βρούμε το προσωπικό μας ύφος, μέσα από σωστές απλές οδηγίες.\nΈνας ειδικός του χώρου Φενγκ Σούι θα είναι ικανός να επιβλέψει τον κήπο ή το μπαλκόνι μας και να επιλέξει το κατάλληλο στυλ. Ως τότε, ας αρκεστούμε στις οδηγίες του άρθρου και ας προσπαθήσουμε να επιμεληθούμε το μπαλκόνι ή τον κήπο μας, καθώς είναι χώρος ξεκούρασης και αναζωογόνησης!\nPosted in Κινεζικη | Tagged λουλούδια, Φενγκ Σούι\nFeng Shui και Χριστουγεννιάτικο Δέντρο→\nSun 29° Cancer 47' 18"\nMercury 22° Leo 56' 21"\nVenus 13° Virgo 50' 11"


33 καταπληκτικές φωτογραφίες από τα Παγκόσμια Βραβεία Φωτογραφίας - dailyarticle.gr\n33 καταπληκτικές φωτογραφίες από τα Παγκόσμια Βραβεία Φωτογραφίας\nΗ Sony ανακοίνωσε πρόσφατα μια λίστα με τους φιναλίστ για τα Παγκόσμια Βραβεία Φωτογραφίας. Η κριτική επιτροπή είχε ένα δύσκολο έργο, γιατί τα φετινά βραβεία έλαβαν τον μεγαλύτερο αριθμό υποβολών που είχαν ποτέ, με πάνω από 122.000 συμμετοχές από 170 χώρες. Οι συμμετοχές σε κάθε κατηγορία χωρίστηκαν ανάλογα με το θέμα τους, με τα θέματα να κυμαίνονται από μάκρο φωτογράφηση μέχρι την προεκλογική εκστρατεία του Obama.\nΟι καλύτερες φωτογραφίες θα εκτεθούν στο Somerset House στο Λονδίνο, από τις 26 Απριλίου μέχρι τις 12 Μαΐου και θα δημοσιευτούν στο βιβλίο Sony Photography Awards 2013.\nΜέχρι τότε, βυθιστείτε σε όλη αυτή την ομορφιά!\nΟρίστε 33 από τις αγαπημένες μας φωτογραφίες από τα 2013 Sony World Photography Awards.\nPrevious Τότε & Τώρα – Φωτογραφίες ενός εγκαταλελειμμένου σχολείου\nNext 25 δημιουργικές ταπετσαρίες τοίχου\nPingback: Η πιο όμορφη πόλη της Ευρώπης - dailyarticle.gr


Σκανδαλίδης Κώστας - ''Θα έπρεπε να εγκαλούν τους εαυτούς τους'' - Άρθρο στα ΝΕΑ\n''Θα έπρεπε να εγκαλούν τους εαυτούς τους'' - Άρθρο στα ΝΕΑ\nΟ ένας, ο Αλ. Τσίπρας, απείλησε ότι αν δεν ψηφιστεί και δεν νικήσει στις ευρωεκλογές οι πολίτες θα χάσουν αυτά που τους έδωσε προεκλογικά. Ο άλλος, κ. Μητσοτάκης απείλησε χθες ότι αν δεν πάρει την αυτοδυναμία θα σύρει τους πολίτες εκόντες άκοντες σε νέες εκλογές με απλή αναλογική το …δεκαπεντάυγουστο. Και οι δυο εκβιάζουν τη ψήφο του λαού, περιφρονούν βαθειά την ετυμηγορία του και προσβάλλουν τη νοημοσύνη του.\nΤο ίδιο ακριβώς συνέβη και με το debate. Ο πρώτος ήθελε μόνο τηλεμαχία με τον δεύτερο ενώ ο ίδιος πριν από κάποιο καιρό μιλούσε με βδελυγμία εναντίον της «μονομαχίας των δυο» για την αντιδημοκρατικότητα που συνιστούσε ο αποκλεισμός των αρχηγών των μικρότερων κομμάτων. Ο δεύτερος που μόνο να χάσει είχε αφού απέκλεισε το ενδεχόμενο, σύρθηκε ανόρεκτα στην παρουσία και των πέντε, ενώ καλό θα ήταν να την αποφύγει μιας και νιώθει καβάλα στ’ άλογο. Τελικό αποτέλεσμα το αναμενόμενο εξ αρχής. Debate γιοκ.\nΚατά τα άλλα και αφού εξάντλησαν το όπλο της πόλωσης, του διχασμού, του αγώνα χωρίς πολιτικό ήθος στην προεκλογική περίοδο των ευρωεκλογών τώρα ομνύουν στην προγραμματική αντιπαράθεση. Και εννοούν ο καθένας ότι ο άλλος έχει… κρυφό πρόγραμμα. Ο πρώτος πιστός στον αριστερό λαϊκισμό και τυχοδιωκτισμό, ο δεύτερος πιστός στον μονεταρισμό. Και περιορίζονται σε αντιπαραθέσεις του τύπου «πόσους θα διορίσεις στην παιδεία και την υγεία, πόσους θα απολύσεις και πόσο πιο σωστοί είναι οι αριθμοί οι δικοί μου για την οικονομία».\nΚαι οι δυο θεωρούν ότι ο λαός που τη μνήμη του «τη λένε Άθω, τη λένε Πίνδο» όπως έγραφε ο Ελύτης έχει πάθει αμνησία για το πώς κυβέρνησε η Δεξιά μόλις λίγα χρόνια πριν οδηγώντας τη χώρα στη χρεοκοπία ή για το πως κυβέρνησε η τυχοδιωκτική «Αριστερά» λίγες μόλις μέρες πριν οδηγώντας τη χώρα στα βράχια. Και εγκαλούν το Κίνημα Αλλαγής για το τι θα κάνει την επομένη προεξοφλώντας ο ένας ότι «θα πέσει στην αγκαλιά του ΣΥΡΙΖΑ» και ο άλλος ότι θα είναι «ουραγός της Δεξιάς» με τα αντίτιμο κάποιες καρέκλες εξουσίας. Θεωρούν και οι δυο ότι επειδή βρήκαν επίορκους ή γυρολόγους του ευρύτερου χώρου να συνομολογήσουν μαζί τους μπορούν να ρυμουλκήσουν μια παράταξη, με βαθιές ρίζες και διαδρομή στις ορέξεις τους.\nΘα έπρεπε κατά συνέπεια αντί να μας δείχνουν το δάχτυλο και να μας εγκαλούν, να εγκαλούν τους εαυτούς τους.\nΌμως, η επόμενη μέρα είναι κοντά. Και θα διαπιστώσουν του λόγου μας το αληθές. Ότι εμείς το εννοούμε ότι θα είμαστε ανάχωμα στις συντηρητικές επιλογές ασκώντας ουσιαστική, πειστική και αποφασιστική αντιπολίτευση. Ότι θα υπερασπίσουμε τα κεκτημένα δικαιώματα των πολιτών. Ότι θα δρομολογήσουμε προοδευτικές λύσεις. Εμείς το εννοούμε όταν λέμε ότι πιστοί στην στρατηγική της εθνικής συνεννόησης όπου απαιτούνται εθνικά προοδευτικά και δημοκρατικά μέτωπα, θα είμαστε παρόντες και θα συμβάλλουμε ενεργά για να αλλάξει οριστικά σελίδα η χώρα.\nΔεν θα αμφισβητήσουμε τη δυνατότητα να κυβερνηθεί η χώρα, ούτε θα συμβάλλουμε στην πολιτική αποσταθεροποίηση που θα προκαλούσε η ενδεχόμενη άμεση προσφυγή στις κάλπες της απλής αναλογικής. Υπάρχει και τρίτος δρόμος εκτός από τις καρέκλες της εξουσίας και τη στερρά αντιπολίτευση. Υπάρχει, ο δρόμος της λογικής που επιστρέφει για να σταματήσει η χώρα την πορεία σε νέες περιπέτειες.


Κίνηση σε στενό εύρος για το Χρηματιστήριο | Capital\nΤετάρτη, 22-Σεπ-2021 14:02\nΣε ένα εύρος μόλις 6 μονάδων κινείται σήμερα το Χρηματιστήριο Αθηνών, με τα πρόσημα να είναι μοιρασμένα και τα βλέμματα σταθερά προσανατολισμένα στις διεθνείς εξελίξεις που κινδυνεύουν να επηρεάσουν όλες τις αγορές του πλανήτη.\nΕιδικότερα, ο Γενικός Δείκτης καταγράφει απώλειες 0,03% στις 894,02 μονάδες, ενώ ο τζίρος είναι στα 29,8 εκατ. ευρώ και ο όγκος στα 7,9 εκατ. τεμάχια. Πτώση 0,14% καταγράφει και ο FTSE 25, στις 2.157,68 μονάδες, ενώ ο τραπεζικός δείκτης σημειώνει απώλειες 0,05% στις 559,49 μονάδες.\nΗ συμβολή των ξένων χαρτοφυλακίων\nΑν και δεν είναι λίγοι οι επενδυτές που θεωρούν ότι το ΧΑ έχει τον δικό του ρυθμό, η επιφυλακτικότητα που έρχεται, κυρίως από τα ξένα χαρτοφυλάκια, δεν μπορεί να το αφήσει ανεπηρέαστο. Πόσο μάλλον όταν το 62% της κεφαλαιοποίησης της ελληνικής αγοράς είναι σε ξένους επενδυτές. Επενδυτές δηλαδή που δραστηριοποιούνται και σε άλλες αγορές, με την παγκόσμια αύξηση του δείκτη κινδύνου να επηρεάζει τις αποφάσεις τους σε όλο το φάσμα του χαρτοφυλακίου τους.\nΜε την αγορά να ακολουθεί, επομένως, μια πλάγια κίνηση από τον περασμένο Απρίλιο, η ανάγκη για νέα κεφάλαια που θα λειτουργήσουν ως καύσιμα προσκρούει στην παρούσα φάση στην αύξηση της αβεβαιότητας που προκαλούν οι τριγμοί του κινεζικού κολοσσού Evergrande, αλλά και οι προθέσεις των κεντρικών τραπεζών (Federal Reserve, Ευρωπαϊκής Κεντρικής Τράπεζας) σχετικά με τη διατήρηση της χαλαρής νομισματικής πολιτικής.\nΤεχνικά βέβαια, ο Γενικός Δείκτης έχει δώσει ένα θετικό μήνυμα τις τελευταίες ημέρες, καθώς συντηρεί την κοντινή στήριξη των 890 - 892 μονάδων, η οποία δοκιμάζεται συστηματικά. Η παρέμβαση των αγοραστών μπορεί να είναι επιλεκτική, εντούτοις δίδεται το παρόν σε ένα περιβάλλον υψηλής αβεβαιότητας.\nΣτο ταμπλό τώρα, οι άνω του 1% απώλειες σε Aegean, Jumbo και ΓΕΚ Τέρνα ασκούν πιέσεις στον Γενικό Δείκτη, με τις Titan, ΟΛΠ, Πειραιώς, Coca Cola, Eurobank, Ελλάκτωρ, Ελληνικά Πετρέλαια και ΟΤΕ να ακολουθούν με ήπια πτώση.\nΣτον αντίποδα, η ΕΛΧΑ ξεχωρίζει με το +3,03% που καταγράφει, με τις Λάμδα, ΕΧΑΕ, Alpha Bank, Motor Oil, ΑΔΜΗΕ, Μυτιληναίος, ΟΠΑΠ, Σαράντης, Βιοχάλκο και ΔΕΗ να ακολουθούν με μικρά κέρδη. Χωρίς μεταβολή είναι οι ΕΥΔΑΠ, Τέρνα Ενεργειακή και Εθνική.\n08:00 Προ των πυλών οι αλλαγές σε αποδείξεις και φορο-λοταρία


Υπάρχει μια περιρρέουσα ατμόσφαιρα γενικευμένης αδικίας. Τα ερωτήματα πολλά. Είμαστε πλούσιο ή φτωχό κράτος; Πότε μάθαμε για τον ορυκτό μας πλούτο και τι κάναμε για αυτό; Ξέρουμε όλη την αλήθεια; Ζούμε όπως μας αξίζει ή παρασιτικά στις πλάτες άλλων; Γιατί μαθαίνουμε τώρα για το πλούσιο -κατά πως λέγεται- υπέδαφός μας; Πώς φτάσαμε ως εδώ; Αναντίρρητα οι απαντήσεις θολές και δύσκολες. Η εποχή βοηθά τους τολμηρούς εξερευνητές της αλήθειας, μόνο που τα μονοπάτια έχουν καλυφθεί μεθοδικά και έχουν γίνει ένα με την φύση απ το αναπόφευκτο πέρασμα του χρόνου. Και έχω την αίσθηση ότι πρέπει να οδηγηθούμε πολλά χρόνια πίσω, στην αρχή αυτών των μονοπατιών, εάν επιθυμούμε να κατανοήσουμε τα πώς και τα γιατί που ακολουθούν έναν ολόκληρο λαό, που ακροβατεί στο χείλος του γκρεμού φορτωμένος παράλληλα με το βάρος των λαθών της εκάστοτε πολιτικής ηγεσίας.\nΧθες ανέτρεξα στην Ψηφιακή Βιβλιοθήκη Εφημερίδων και Περιοδικού τύπου της Εθνικής Βιβλιοθήκης και έκανα μια μικρή έρευνα. Το αποτέλεσμα με ικανοποίησε και σας το παραθέτω. Το κείμενο προέρχεται από το εξώφυλλο της εφημερίδας ΣΚΡΙΠ, όπως αυτό κυκλοφόρησε την Τρίτη 8 Απριλίου του 1903.\nΑκολουθεί σε μεγέθυνση το κείμενο της συνέντευξης του καθηγητή Χατζηκυριάκου.\nτου Παναγιώτη Βεργούλη - huffingtonpost.gr


Το κρατικό χρήμα σε κρίση | Const4ntino's Free Zone\n← Η δεύτερη κρίση του σοσιαλισμού\nProton Bank: Η Τράπεζα των κολλητών →\nΤο κρατικό χρήμα σε κρίση\nPosted on 11/12/2011\tby Const4ntinos\nΈνα ακόμη εξαιρετικό άρθρο του Detlev Schlichter στη «Wall Street Journal«:\n«Ήδη θα πρέπει να είναι εμφανές ακόμη και στον πιο απλό παρατηρητή ότι αυτό δεν είναι ένας ακόμη οικονομικός κύκλος. Αυτό που ξεκίνησε το 2007 στην αγορά των ενυπόθηκων δανείων υψηλού κινδύνου των ΗΠΑ και μεταμορφώθηκε σε μια παγκόσμια τραπεζική κρίση το επόμενο έτος, τώρα έχει βρει την τελευταία ενσάρκωση του στην ευρωπαϊκή κρίση χρέους. Αυτό με το οποίο έχουμε να κάνουμε είναι κάτι θεμελιώδους και διαρθρωτικού χαρακτήρα. Είναι όμως μια κρίση του καπιταλισμού, όπως την εννοούν τα πλήθη του «Occupy Wall Street – Καταλάβατε τη Γουόλ Στριτ» και όπως ακόμα και πολλοί οικονομολόγοι φαίνεται να λένε;\nΤίποτα δεν θα μπορούσε να απέχει περισσότερο από την αλήθεια. Κοιτάξτε αυτό που χρησιμοποιούμε ως χρήμα. Το χρήμα του καπιταλισμού ήταν πάντα χρήμα που βασίζοταν σε κάποιο εμπόρευμα, χρυσό ή ασήμι. Η εποχή που αξίζει περισσότερο να συνδέεται με τον όρο «laissez-faire» συνέπεσε με την περίοδο του κλασικού Χρυσού Κανόνα του 1881-1914, όταν ο βιομηχανοποιημένος κόσμος βάσιζε το χρηματοπιστωτικό του συστήμα στο χρυσό, ένα μέταλλο με ουσιαστικά ανελαστική προσφορά. Αυτό έθεσε σαφείς περιορισμούς στη δημιουργία πίστωσεων, συνέδεσε το δανεισμό με τις αποταμιεύσεις και επέβαλε σύνεση και υπευθυνότητα στις οικονομικές σχέσεις των κρατών και των τραπεζών. Αυτή ήταν μια περίοδος αυξανόμενου διεθνούς εμπορίου, ανοδικού βιοτικού επιπέδου και νομισματικής σταθερότητας.\nΟι περισσότεροι mainstream οικονομολόγοι λένε πως αυτό το σύστημα του κρατικού χρήματος είναι επωφελές καθώς το ελαστικό χρήμα μπορεί να επεκταθεί με τρόπο που επιτρέπει ένα μέτριο πληθωρισμό και στηρίζει την ανάπτυξη . Κατά τη διάρκεια των υφέσεων, τα ποσοστά των επιτοκίων μπορούν να μειωθούν και νέα τραπεζικά διαθέσιμα μπορούν να δημιουργηθούν εκ του μηδενός, αποτρέποντας τον περιορισμό των πιστώσεων και την απόσυρση των τραπεζικών καταθέσεων. Έτσι οι υφέσεις μπορούν να γίνουν πιο σύντομες χρονικά ή τουλάχιστον πιο «διαχειρίσιμες».\nΑν και ευρέως αποδεκτή σήμερα, αυτή η άποψη είναι λανθασμένη. Οι υφέσεις που σήμερα καταπολεμούνται με εύκολο χρήμα είναι το αναπόφευκτο αποτέλεσμα του εύκολου χρημάτος του παρελθόντος. Η μείωση των επιτοκίων και η επέκταση των πίστωσεων με βάση νέο χρήμα μπορεί να οδηγήσει σε μια βραχυπρόθεσμη ανάπτυξη τώρα, αλλά επίσης προκαλεί ανισορροπίες που κάνουν την ύφεση αναπόφευκτη αργότερα. Σε μια οικονομία της αγοράς, τα επιτόκια είναι σημαντικές σχετικές τιμές που βοηθούν στο συντονισμό της αποταμίευσης με τις επενδύσεις. Η τεχνητή μείωση των επιτοκίων της αγοράς με εκτύπωση χρήματος έχει σαν αποτέλεσμα τη λάθος διανομή και κατεύθυνση της οικονομικής δραστηριότητας. Οδηγεί σε μια αναντιστοιχία μεταξύ των επενδύσεων και της πραγματικής αποταμίευσης. Αλλά στο σύστημά μας, όταν μια ύφεση λαμβάνει χώρα, περισσότερο χρήμα δημιουργείται και νέες ανισορροπίες προκύπτουν.\nΑυτό το σύστημα δείχνει παραπλανητικά σταθερό για τα τελευταία 40 χρόνια, αλλά οι συσσωρευμένες ανισορροπίες έχουν φτάσει σε επίπεδα που απειλούν πλέον το ίδιο το σύστημα. Τα υπερβολικά επίπεδα χρέους δεν θα ήταν νοητά, τουλάχιστον σε αυτό το μέγεθος, σε ένα σύστημα καπιταλιστικού σκληρού χρήματος. Οι οικονομολόγοι που υποστηρίζουν την ποσοτική χαλάρωση και τις ελλειμματικές δαπάνες για να «τονώσουν» την οικονομία πιστεύουν ότι μπορούμε απλά να συνεχίσουμε να κάνουμε αυτό που κάναμε και στο παρελθόν. Δεν βλέπουν ότι η αγορά αμφισβητεί πλέον την βιωσιμότητα ενός οικοδομήματος πίστωσης που έχει φτάσει τα όριά του.\nΗ αγορά έχει έναν τρόπο να αντιμετώπιζει ότι δεν είναι βιώσιμο: τη ρευστοποίηση. Αυτό θεωρείται πολιτικά απαράδεκτο, και η ρευστοποίηση αποφεύγεται με όλο και πιο γρήγορη και απελπισμένη εκτύπωση χρήματος. Σε όλο τον κόσμο, το πιεστήριο χρήματος έχει γίνει το τελευταίο εργαλείο που χρησιμοποιεί το πολιτικό κατεστημένο για να προβάλει την πλάνη της αειφορίας και της φερεγγυότητας. Όμως, αυτό θα τελειώσει όπως γίνεται πάντα.\nΌλα τα συστήματα χάρτινου χρήματος στην ιστορία έχουν αποτύχει. Είτε επιτεύχθηκε μια εθελοντική επιστροφή σε ένα σύστημα χρήματος βασισμένο σε προϊόντα ή το σύστημα έληξε με υπερπληθωρισμό και πλήρη κατάρρευση του νομίσματος. Προς το παρόν, η τελευταία φαίνεται η πιο πιθανή κατάληξη για το τελευταίο πείραμα κρατικού χρήματος.»\nGallery | This entry was posted in Bankers, Economics, Economy and tagged Απόψεις, Αναδημοσιεύσεις, Κόσμος, Οικονομία. Bookmark the permalink.\n1 Response to Το κρατικό χρήμα σε κρίση\nΠαράθεμα: «Άνθρωπος της χρονιάς» ο Γ. Παπανδρέου για το αυστριακό περιοδικό « Εμμανουήλ Χρύσης – Προσωπικό Ιστολόγιο


«Έθεσε στόχο ζωής την διάδοση και διάσωση του ελληνικού στοιχείου στην Αμερική και την υποστήριξη και ενίσχυση της πατρίδας του!»\nΛΑΚΩΝΙΑ. Ο Αντιπεριφερειάρχης Λακωνίας κ. Θεόδωρος Βερούτης με την είδηση του θανάτου του ομογενή Δημητρίου Καλοειδή εξέφρασε τα συλλυπητήριά του.\n«Με θλίψη πληροφορήθηκα την είδηση της εκδημίας του σπουδαίου ευεργέτη του τόπου μας Δημήτριου Καλοειδή.\nΤα τελευταία χρόνια τίμησε τη γενέτειρά του με την υψηλού επιπέδου ξενοδοχειακή μονάδα που δημιούργησε στην περιοχή μας, πρόσφερε πολλές θέσεις εργασίας στην τοπική κοινωνία και έγινε ο πρωτεργάτης για τη δημιουργία αντίστοιχων επιχειρήσεων στον τόπο μας.


TARIF: Στενεύει ο κλοιός για το Γιάννο Παπαντωνίου: Νέα εισαγγελική έρευνα για τη βίλα του στη Σύρο\nΣτενεύει ο κλοιός για το Γιάννο Παπαντωνίου: Νέα εισαγγελική έρευνα για τη βίλα του στη Σύρο\nΟλοένα και περισσότερο στενεύει ο κλοιός για τον Γιάννο Παπαντωνίου καθώς νέα εισαγγελική έρευνα «τρέχει» εις βάρος του μετά και την τελευταία δίωξη που ασκήθηκε σε εκείνον και τη σύζυγό του για ξέπλυμα βρώμικου χρήματος.\nΣυγκεκριμένα, η προϊσταμένη της Εισαγγελίας κατά της\nΔιαφθοράς, Ελένη Τουλουπάκη, διέταξε να διενεργηθεί προκαταρκτική έρευνα για την πώληση της βίλας του Γιάννου Παπαντωνίου και της συζύγου του, Σταυρούλας Κουράκου στη Σύρο.\nΟι αποκαλύψεις του Hot Doc για τα «παλάτια» Παπαντωνίου και Στουρνάρα\nΌπως έχει αποκαλύψει το HOT DOC ή έκταση είχε αγοραστεί από την σύζυγό του Γιάννου Παπαντωνίου Σταυρούλα Κουράκου στις 25 Ιουλίου του 2002 .Το παράδοξο ήταν ότι η κυρία Κουράκου το είχε αγοράσει από έναν πολιτικό μηχανικό στην τιμή που όριζε η αντικειμενική αξία.\nΝα σημειωθεί ότι όπως είχε αποκαλύψει το περιοδικό, το τίμημα καταβλήθηκε στο πωλητή εκτός συμβολαιογραφικού γραφείου και όπως δηλώνουν πωλητής και αγοραστής, σε μετρητά.\nΣχετικά με την δεύτερη έκταση που βρίσκεται ακριβώς δίπλα στη βίλα του Γιάννου Παπαντωνίου πωλητής ήταν και πάλι ο ίδιος πολιτικός μηχανικός αλλά αγοραστής αυτή την φορά είναι τα παιδία της Σταυρούλας Κουράκου.\nΗ τιμή της αγοροπωλησίας είναι και πάλι σύμφωνα με την αντικειμενική αξία δηλαδή 4.218 τ.μ έναντι 75.000 ευρώ. Η αγορά έγινε στις 6 Απριλίου του 2012 τα 25.000 ευρώ δίνονται μέσω τραπεζικών επιταγών και τα υπόλοιπα εξοφλούνται έκτος συμβολαιογραφικού γραφείου και πάλι. Τα δύο παιδιά της Σταυρούλας Κουράκου είναι σε ηλικία μόλις 24 και 22 ετών και είναι άγνωστο αν έχουν εισοδήματα.\nΟ ένας μάλιστα δήλωνε φοιτητής.\nΟι λογαριασμού του Γιάννου και το μαύρο χρήμα\nΠριν από λίγες μέρες η εισαγγελέας διαφθοράς διέταξε απαγόρευση εξόδου από τη χώρα για τον Γιάννο Παπαντωνίου και τη σύζυγό του, ασκώντας τους δίωξη για νομιμοποίηση εσόδων από εγκληματική δραστηριότητα.\nΗ Ελλάδα έχει υποβάλει αίτημα δικαστικής συνδρομής στις ελβετικές αρχές για άνοιγμα δυο τραπεζικών λογαριασμών που φέρονται να συνδέονται με τον Γιάννο Παπαντωνίου και τη σύζυγό του καθώς κι ένα ασφαλιστήριο συμβόλαιο.\nΣύμφωνα με πληροφορίες, ο πρώην υπουργός κίνησε νομικές διαδικασίες στην Ελβετία προκειμένου να μπλοκάρει το άνοιγμα των επίμαχων λογαριασμών.\nΟι τραπεζικοί λογαριασμοί του ζεύγους Παπαντωνίου που έχουν εντοπιστεί στις λίστες Λαγκάρντ και Μπόργιανς, σύμφωνα με πληροφορίες, ερευνάται αν συνδέονται με «μαύρο» χρήμα από εξοπλιστικά προγράμματα την περίοδο που ο Γιάννος Παπαντωνίου ήταν υπουργός Εθνικής Άμυνας.\nΔιαβάστε ακόμα: Νέες αποκαλύψεις για τον Γιάννο Παπαντωνίου: Είχε 46 λογαριασμούς σε διαφορετικά υποκαταστήματα\nΑναρτήθηκε από Omar Tarif στις 11:46 μ.μ.


Προεκλογικές εκπτώσεις στα τιμολόγια ύδρευσης από τον δήμο Κοζάνης - Ο Επίκαιρος καταγράφει - e-ptolemeos.gr\nΑρχική > Slider > Προεκλογικές εκπτώσεις στα τιμολόγια ύδρευσης από τον δήμο Κοζάνης – Ο Επίκαιρος καταγράφει\nΔημοσιεύτηκε απο: e-ptolemeos team σε Slider, Επίκαιρος, Παραπολιτικά 30/01/2019 | 08:00\nΟ Δήμος Κοζάνης λίγους μήνες πριν τις εκλογές προχωράει στη θέσπιση έκπτωση 10% στα τιμολόγια ύδρευσης και αποχέτευσης για το 2019. Την ίδια ώρα, όμως, παραμένει το ειδικό τέλος 80% στα τιμολόγια του νερού, γεγονός που «εκτινάσσει» την αξία του, ενώ η απόσυρσή του παραμένει χρόνιο αίτημα της τοπικής κοινωνίας.\nΌλα αυτά λίγους μήνες πριν τις εκλογές, σε ένα «θολό» από κάθε περίπτωση, αυτοδιοικητικό σκηνικό και σε μια αυτοδιοικητική μάχη στην οποία ο νυν δήμαρχος Λευτέρης Ιωαννίδης θα αξιοποιήσει όσα όπλα έχει. Η έκπτωση συνεπούς καταναλωτή δεν εφαρμόστηκε τα προηγούμενα χρόνια στη ΔΕΥΑΚ. Αλήθεια Δήμαρχε, γιατί 4 μήνες πριν τις εκλογές;\nΌλα αυτά τη στιγμή που το μέλλον προμηνύεται δυσοίωνο για την ΔΕΥΑΚ, όπως επεσήμανε ο Λάζαρος Μαλούτας στο πρόσφατο δημοτικό συμβούλιο Κοζάνης. Σε ό,τι αφορά το κομμάτι της έκπτωσης, σχολίασε πως είναι ένα μέτρο άνευ ουσιαστικού αντικειμένου, μιας και το 80% αντιπροσωπεύει ένα μέγεθος 1.5 εκ. ευρώ, ενώ το όφελος των καλοπληρωτών στα τιμολόγια ύδρευσης, δεν μπορεί να ξεπεράσει τις 250.000 ευρώ. Αυτό είναι γιατί αφορά μόνο τα τιμολόγια ύδρευσης και όσους δεν χρωστούν και στην τηλεθέρμανση, όπως προσέθεσε.\nΑπό την πλευρά του Γιάννης Δεληγιάννης, τόνισε πως πρόκειται για προεκλογική χρονιά, χαρακτηρίζοντας την δημοτική αρχή ως συνώνυμο του λαϊκισμού.\nΔΕΥΑ Κοζάνης Δήμος Κοζάνης δίκτυο ύδρευσης Λάζαρος Μαλούτας Λευτέρης Ιωαννίδης νερό 2019-01-30\nΜε ετικέτα:ΔΕΥΑ Κοζάνης Δήμος Κοζάνης δίκτυο ύδρευσης Λάζαρος Μαλούτας Λευτέρης Ιωαννίδης νερό


«Μετακόμισε» στο Πανθεσσαλικό ο Α.Ο. Ολυμπιακός Βόλου\nΗ συνέχεια της προετοιμασίας και οι υπόλοιπες μεταγραφές απασχολούν τον Α.Ο. Ολυμπιακός Βόλου, που από χθες χρησιμοποιεί τις εγκαταστάσεις του Πανθεσσαλικού Σταδίου για τις προπονήσεις του.\nΕπέστρεψε ο Ζαφείρης\nΤην δεύτερη μέρα της προετοιμασίας τους πέρασαν χθες οι παίκτες του Α.Ο. Ολυμπιακός Βόλου προπονούμενοι\nστο βοηθητικό γήπεδο των εγκαταστάσεων του Πανθεσσαλικού Σταδίου. Οι ερυθρόλευκοι θα χρησιμοποιήσουν τις εγκαταστάσεις των Ολυμπιακών Ακινήτων μέχρι και τις 20 Ιουλίου, οπότε και θα μεταβούν στο Πήλιο για να πραγματοποιήσουν το δυσκολότερο μέρος της προετοιμασίας τους. Απών και από την χθεσινή προπόνηση ο Λούκας Μάρκος Ενρίκε, που έχει πάρει άδεια από τη διοίκηση και αναμένεται τις επόμενες ημέρες στην πόλη του Βόλου, ώστε να ενσωματωθεί και να ακολουθήσει την προετοιμασία με το υπόλοιπο σύνολο. Στην προετοιμασία δεν συμμετέχει ακόμη κι ο επιθετικός Νίκος Ιορδανίδης, που σε δύο μέρες θα μπορέσει με την σειρά του να τεθεί στην διάθεση της τεχνικής ηγεσίας, καθώς είναι στρατευμένος σε μονάδα της Λάρισας. Από την άλλη ο Παναγιώτης Ευθυμιάδης, αν και θέλει, δεν μπορεί να συμμετέχει μιας και θα πρέπει πρώτα να αποκτήσει την ελευθέρας του, αφού δεσμεύεται με τον σύλλογο του Κορυδαλλού, Προοδευτική. Σε αντίθεση με τους τρεις παραπάνω ποδοσφαιριστές που έλειπαν, χθες το παρών έδωσε ο τερματοφύλακας Κώστας Ζαφείρης, ο οποίος μέχρι πρότινος βρισκόταν στην Αμερική και έκανε την πρώτη του προπόνηση. Η χθεσινή ημέρα περιείχε ασκήσεις φυσικής κατάστασης, τρέξιμο αλλά και επαφή με μπάλα.\nΕκκρεμούν τρεις μεταγραφές\nΤρεις ακόμη ανακοινώσεις παικτών θα πρέπει να περιμένουμε από την ερυθρόλευκη διοίκηση τις επόμενες ημέρες, έτσι ώστε να ολοκληρωθεί το ρόστερ της ομάδας και ο Μιχάλης Ζιώγας με το υπόλοιπο τεχνικό επιτελείο να μπορούν να δουλέψουν απερίσπαστοι και να δημιουργήσουν το σύνολο που θα μπορέσει να πρωταγωνιστήσει και να κάνει την διαφορά στον Βόρειο όμιλο και την Γ’ Εθνική. Τα μέτρα και τα σταθμά στην κατηγορία από πέρυσι έχουν αλλάξει, κάτι που σαφέστατα ξέρουν οι ερυθρόλευκοι, οι οποίοι κοιτάζουν να ενισχύσουν τον σύλλογο με ότι καλύτερο μπορούν.\nΗ διοίκηση του Α.Ο. Ολυμπιακός Βόλου ετοιμάζεται για ακόμη τρεις μεταγραφές, εκ των οποίων ο ένας ποδοσφαιριστής θα είναι κάτω των 21 ετών. Χθες στην διάρκεια της προπόνησης δοκιμάστηκαν και οι νεαροί Φλάμος, Γκάγκας, Αρβανίτης της Ακρόπολης, δίχως όμως να έχει ξεκαθαρίσει ακόμα κάτι την στιγμή που παίζει και το όνομα του Αποστόλη Τανάγια, ο οποίος περιμένει την ελευθέρας του από τον Αστέρα. Οσον αφορά στα πιο ηχηρά ονόματα που απασχολούν την ερυθρόλευκη διοίκηση και βρίσκονται σε συζητήσεις, είναι των Ξενοφώντα Γήτα, Γιώργου Νασιόπουλου, Φάνη Λαμπρογιώργου αλλά και του Βούλγαρου μέσου Χρίστο Τελκίνσκι με θητεία σε Προοδευτική, Παναχαϊκή, Καλλιθέα, Ακράτητο και Γιάννενα.


Pre Game: «Βγαίνει» ο... πρωταθλητής χειμώνα! | BasketA2\nPre Game: «Βγαίνει» ο... πρωταθλητής χειμώνα!\n1 0 24/1/15\nΟλοκληρώνεται απόψε -έστω και τυπικά αυτό θα συμβεί με τη διεξαγωγή των δύο αγώνων που εκκρεμούν- ο πρώτος γύρος της Α2 και μάλιστα από το παιχνίδι στην Καβάλα θα εξαρτηθεί και ποιος θα κατακτήσει τον άτυπο τίτλο του πρωταθλητή χειμώνα.\n* Η πρωτοπόρος Καβάλα υποδέχεται το δεύτερο Λαύριο και ο νικητής της αναμέτρησης θα βρεθεί στην κορυφή με το πέρας του πρώτου μισού της σεζόν.\nΑν νικήτρια είναι η γηπεδούχος Καβάλα τότε όχι μόνο θα παραμείνει στην πρώτη θέση αλλά θα απομακρυνθεί δύο βαθμούς από τη δεύτερη και τους Λαύριο και Αρκαδικό (αν νικήσει στην έδρα του τη Λιβαδειά).\n* Η ομάδα της Τρίπολης δεν έχει περιθώρια για απώλειες στην έδρα της απέναντι σε ομάδες όπως η Λιβαδειά και θέλει να πιστοποιήσει πως βρίσκεται σε ανοδική πορεία.\n* Στη Βέροια, ο Φίλιππος θέλει να... δώσει αξία στο διπλό που έκανε σον Λαγκαδά την περασμένη εβδομάδα υποδεχόμενος το Παγκράτι που θέλει να παραμείνει στις πρώτες θέσεις του βαθμολογικού πίνακα.\n* Στο Κερατσίνι, Εθνικός και Δόξα παίζουν ένα από τα τελευταία τους χαρτιά καθώς ο ηττημένος θα πρέπει να αποχαιρετήσει μάλλον οριστικά τις όποιες ελπίδες για την άνοδο στην Α1.\n* Ο Ηρακλής θα υποδεχθεί το Ψυχικό στο Ιβανώφειο που και πάλι δε θα έχει κόσμο γιατί παρότι εκτίθηκε η περυσινή ποινή, τιμωρήθηκε ξανά!\n* Στα Ιλίσια ο Ηλυσιακός θα αναζητήσει τη δεύτερη νίκη τους στο πρωτάθλημα στο... ντέρμπι των γειτονιών της Αθήνας. Αν ο Αετός έχει απώλεια εκεί, τότε θα δυσκολέψει η προσπάθειά του για παραμονή.\n* Τέλος, η αγωνιστική ολοκληρώνεται την ερχόμενη Δευτέρα (26/1) στην Κρήτη, με τον ΟΦΗ να υποδέχεται τον Λαγκαδά που από εδώ και πέρα θα παίζει... κόντρα στις πιθανότητες.\nΔΑΚ Βέροιας 17.00 Φίλιππος Β.-Παγκράτι Πουρσανίδης Κ-Συμεωνίδης-Δεληγιαννίδης\nΙλισίων 17.00 Ηλυσιακός-Αετός Καραβίτης-Θεοδωρόπουλος-Σιώκας\nΑλ. Δημόγλου 17.00 Καβάλα-Λαύριο Παφίλης-Ταρενίδης Στ.-Λόρτος\nΠ. Νικολαϊδης 17.00 Εθνικός-Δόξα Λευκάδας Σταματόπουλος-Γερακίνης-Δημόπουλος\nΤρίπολης 17.00 Αρκαδικός-Λιβαδειά Ανδρικόπουλος-Τσαρούχα-Κοντίλης\nΙβανώφειο (κθ) 17.00 Ηρακλής-Ψυχικό Μπήτης-Ξενικάκης-Πιτσίλκας Μ.\nΒαρδινογιάννειο 17.00 ΟΦΗ-Ερμής Λαγκαδά Καλδίρης-Θεονάς-Ζακεστίδης\n13η Αγωνιστική 2014/15 Pre Game\nBasketA2: Pre Game: «Βγαίνει» ο... πρωταθλητής χειμώνα!


Ε Μ ΠΡΟ Σ... για Ανάπτυξη !: "Για να σώσουμε την τιμή της Ελλάδας"\nΑναλύσεις επί αναλύσεων για την Ελλάδα και την ευρωπαϊκή επιτήρηση.\nΔύο εφημερίδες αναφέρονται στις γερμανικές ευθύνες για την κρίση στην Ελλάδα.\nΗ Αθήνα πρέπει να περικόψει τις δαπάνες της», «Η Ελλάδα αποχαιρετά την καλοπέραση», «Highway to Hellas», «Κακό παράδειγμα για την Αθήνα», «Για να σώσουμε την τιμή της Ελλάδας», είναι μερικοί από τους σημερινούς τίτλους των γερμανικών εφημερίδων.\nΗ Γερμανία ωραιοποιεί τα στοιχεία για τα δημοσιονομικά της\nΣε δύο μεγάλες γερμανικές εφημερίδες, την Süddeutsche Zeitung και τους Financial Times Deutschland επικρίνεται η γερμανική κυβέρνηση για την ωραιοποίηση των δημοσιονομικών της στοιχείων.\nΧαρακτηριστικό είναι το σχόλιο της γερμανικής έκδοσης των Financial Times με τίτλο «Κακό παράδειγμα για την Αθήνα».\n«Πως πρέπει κανείς να ......αντιμετωπίσει μια χώρα, η οποία ωραιοποιεί τα στοιχεία που στέλνει στην ΕΕ; Και ασφαλώς ανακοινώνει παράλληλα ότι επιδιώκει τη μείωση του χρέους της για να ανταποκριθεί στο όριο του 3% του ΑΕΠ, αλλά δεν μας λέει πως θα το πετύχει;\nΌχι, δεν πρόκειται για την Ελλάδα, αλλά για τη Γερμανία. Η ωραιοποίηση των στοιχείων που παρουσίασε χθες το γερμανικό υπουργείο Οικονομικών δεν έχει ασφαλώς διαστάσεις απάτης, αλλά αμαυρώνει το προφίλ της μεγαλύτερης οικονομίας της Ευρώπης.\nΤο υπουργείο Οικονομικών της Γερμανίας μας αναφέρει βέβαια την ταχύτητα και το μέγεθος της μείωσης των ελλειμμάτων, αλλά δεν αποκαλύπτει πως θα την κάνει. Αυτό παραμένει επτασφράγιστο μυστικό…Ο λόγος για αυτή τη μυστικοπάθεια του υπουργείου είναι όμως σαφής: πριν από τις τοπικές εκλογές στο κρατίδιο της Βόρειας Ρηνανίας-Βεστφαλίας (09.05.10) ο κυβερνητικός συνασπισμός Χριστιανοδημοκρατών και Φιλελεύθερων δεν θέλει να προκαλέσει τη λαϊκή οργή για τις περικοπές, διότι στο κρατίδιο αυτό κυβερνούν επίσης μαζί Χριστιανοδημοκράτες και Φιλελεύθεροι.\nΑλλά αυτή η τακτική προκαλεί μεγαλύτερη πολιτική ζημιά στους κομματικούς τους φίλους στη Βόρεια Ρηνανία-Βεστφαλία και ως γνωστόν βλάπτει και το ευρώ. Η Γερμανία ήταν εξάλλου εκείνη που ήθελε τα αυστηρά κριτήρια του Μάαστριχτ για να ενισχύει την αξιοπιστία του νέου νομίσματος. Είναι αλήθεια ότι η οικονομική κρίση διαμόρφωσε στην ΟΝΕ μια νέα κατάσταση, μια κατάσταση έκτακτης ανάγκης, όπου σχεδόν όλες οι χώρες - μέλη παραβιάζουν τις ρήτρες του Μάαστριχτ.»\n«Αυτά όλα όμως δεν αποδεσμεύουν τη Γερμανία από την υποχρέωσή της να συμπιέσει το χρέος της στο 3%. Διότι εάν από το κράτος - υπόδειγμα, δηλαδή από τη Γερμανία, ανακοινώνονται για λόγους εκλογικής σκοπιμότητας μόνον υποσχέσεις-άλλοθι, τότε οι άλλες χώρες της ΕΕ δεν έχουν κανένα λόγο να μην ακολουθήσουν το παράδειγμά της. Τακτική που εάν γενικευθεί μπορεί να πλήξει πιο σοβαρά το ευρώ από ότι η κρίση σε μια μικρή οικονομία, όπως είναι αυτή της Ελλάδας.»\nΗ "ελληνική ιδιοσυγκρασία" δεν φθάνει για να εξηγήσει την κρίση\nΣτην ίδια εφημερίδα, Financial Times Deutschland, ο επικεφαλής των οικονομικών αναλυτών της Thomas Fricke στη μόνιμη στήλη του αναφέρεται στην Ελλάδα με τίτλο «Για να σώσουμε την τιμή της Ελλάδας».\nΟ Γερμανός οικονομικός αναλυτής διαπιστώνει ότι «οι ύβρεις για τους Έλληνες αγγίζουν τη γελοιότητα, ίσως επειδή αν αναζητηθούν σοβαρά τα αίτια κάποιοι θεματοφύλακες της σταθερότητας στη Φραγκφούρτη, τις Βρυξέλλες και το Βερολίνο θα αποκαλυφθούν συνυπεύθυνοι.\n«Ναι, ήταν λάθος να εξωραΐζουν οι Έλληνες πολιτικοί το έλλειμμα. Ναι, όλα δείχνουν ότι οι Έλληνες ξόδεψαν περισσότερα απ’ ότι θα έπρεπε να ξοδέψουν. Αλλά αυτά που ακούγονται και γράφονται για την Ελλάδα και την κρίση είναι φαιδρές υπερβολές: πιθανολογείται η κατάρρευση μιας χώρας, ο Έλληνας στιγματίζεται ως απατεωνίσκος και αμαυρώνεται η συνολική κατάσταση της ελληνικής οικονομίας. Βέβαια αυτά γράφονται κυρίως από σχολιογράφους της καρέκλας που μέχρι πρότινος οι γνώσεις τους για την Ελλάδα έφταναν στην καλύτερη περίπτωση μέχρι το ούζο. Όλα δείχνουν όμως ότι η κρίση δεν μπορεί να ερμηνευθεί μόνο με την ελληνική ιδιοσυγκρασία.»\n«Μόλις πριν από τρία χρόνια οι οικονομολόγοι του ΟΟΣΑ διαπίστωναν με ικανοποίηση ότι η Ελλάδα εξελισσόταν, η οικονομία της σταθεροποιούνταν με μια σειρά διαρθρωτικές αλλαγές, η εξυγίανση προχωρούσε, η ανάπτυξη μακροπρόθεσμα εκτιμούνταν στο 4%. Και στις εκθέσεις της Κομισιόν διαβάζαμε σελίδες επί σελίδων για το πως προχωρά η μείωση της γραφειοκρατίας και οι ιδιωτικοποιήσεις στον τομέα της ενέργειας και των τηλεπικοινωνιών.\nΤο έλλειμμα της Ελλάδας είναι μεγάλο, αλλά υπό κανονικές συνθήκες δεν θα δικαιολογούσε μια χρεοκοπία, αλλά ούτε τώρα τη δικαιολογεί», γράφει ο σχολιαστής και διαπιστώνει: «Το μεγάλο πρόβλημα της Ελλάδας είναι βεβαίως το σκέλος των εσόδων και πρωτίστως η ανταγωνιστικότητα, η οποία αποτυπώνεται στο μεγάλο έλλειμμα του ισοζυγίου της που αγγίζει πάνω από το 10% του ΑΕΠ.\nΑυτό έχει όμως και μια άλλη πλευρά. Η Γερμανία για παράδειγμα με την πολιτική συγκράτησης των μισθών χρόνια τώρα έκανε τα πάντα για να γίνει η οικονομία της ανταγωνιστικότερη. Τώρα εξανίσταται που οι άλλοι δεν είναι τόσο ανταγωνιστικοί και οδηγούνται σε κρίση.\n«Μία τέτοια κρίση δεν αντιμετωπίζεται με τετριμμένα κλισέ και όργια ελέγχων στην ελληνική κυβέρνηση. Χρειάζονται περισσότερα:\nΧρειάζεται μία κεντρική τράπεζα, που να θεωρεί αποστολή της να αποτρέπει υπερβολικές ανατιμήσεις, χρειάζεται μία γερμανική κυβέρνηση που να σταματήσει να παίζει τον ιεραπόστολο της ηθικής, και να εγκαταλείψει το μοντέλο της αυτοσυγκράτησης εις βάρος άλλων. Και φυσικά οι ζογκλέρ - χρηματιστές πρέπει να ψάξουν άλλη δουλειά πριν χάσουν παντελώς κάθε επαφή με την πραγματικότητα οδηγώντας την επόμενη χώρα στην καταστροφή.»\nΠοιοί και πως θα εισπράξουν 800, 534 και 400 ευρώ - Αναλυτικός οδηγός για εργαζόμενους και ανέργους - *Στην τελική ευθεία μπαίνει η διαδικασία πολλών ταχυτήτων για την πληρωμή της * ΔΙΑΒΑΣΤΕ ΠΕΡΙΣΣΟΤΕΡΑ...


Ζευγάρι Συμπεριφορά: Πώς να αποφεύγετε να γίνεστε το θύμα στις σχέσεις σας | healthweb.gr\nΖευγάρι Συμπεριφορά: Πώς να αποφεύγετε να γίνεστε το θύμα στις σχέσεις σας\nαπο Γεωργία Σκιτζή 17.08.2021 | 17:00\nHealthweb.gr / Ψυχική Υγεία / Ζευγάρι Συμπεριφορά: Πώς να αποφεύγετε να γίνεστε το θύμα στις σχέσεις σας\nΤέλος, μπορεί να σου ζητούνται να κάνεις πράγματα που δεν είναι στις αρμοδιότητές σου. Ανησυχείς ότι οι προσπάθειές σου υπερβαίνουν τα όρια ακόμη και σε πράγματα που δεν σε αφορούν. Όλα όμως έχουν τα όριά τους. Δουλεύεις εις βάρος της σωματικής και ψυχικής σου υγείας.\nΖευγάρι Συμπεριφορά: Για να αποφύγετε να γίνεται το θύμα στη σχέση σας χρειάζονται υγιείς ισορροπίες αλλάζοντας τον τρόπο που αντιλαμβάνεστε την πραγματικότητα. Είναι γνωστή η φράση «Χρειάζονται δύο για να χορέψουν Τάνγκο». Έτσι, στις ρομαντικές, ακόμη και τις φιλικές σχέσεις, με την πάροδο του χρόνου δύο άνθρωποι αναπτύσσουν μια μοναδική δυναμική με ουκ ολίγες περιπτώσεις να βρίσκουν τον έναν στη θέση του θύματος. Όταν ένα ζευγάρι έχει προβλήματα πολλές φορές είναι βέβαιο ότι λάθη έκαναν και οι δύο, συνειδητά ή ασυνείδητα.\nΈτσι, στις ρομαντικές, ακόμη και τις φιλικές σχέσεις, με την πάροδο του χρόνου δύο ανθρωποι αναπτύσσουν μια μοναδική δυναμική με ουκ ολίγες περιπτώσεις να βρίσκουν τον έναν στη θέση του θύματος. Όταν ένα ζευγάρι έχει προβλήματα πολλές φορές είναι βέβαιο ότι λάθη έκαναν και οι δύο, συνειδητά ή ασυνείδητα.\nΑποτελεί από τις πιο δύσκολες προκλήσεις στη ζωή, δυο διαφορετικές προσωπικότητες, η κάθε μια με τις δικές της ιδιοτροπίες, αδυναμίες, τραύματα, εμπειρίες αλλά και ανάγκες, να συνυπάρχουν και να εναρμονίζονται, αλλά και κατά κάποιο τρόπο να συμπληρώνει η μία την άλλη.\nΗ ισορροπία, λοιπόν, κερδίζεται μέσα από δουλειά με τον σημαντικό μας άλλο, δίνοντας βαρύτητα στην επικοινωνία, εκφράζοντας και οι δύο πλευρές τις επιθυμίες και τις ανάγκες βαίνοντας σε αμοιβαίες λύσεις που ικανοποιούν τόσο τον άνδρα όσο και τη γυναίκα. Η αμοιβαιότητα στη σχέση είναι το κλειδί ώστε να μην παρεμποδίζονται οι ελευθερίες και οι ανάγκες του ενός έναντι του άλλου, χωρίς να προβαίνει κάποιος σε συνεχείς υποχωρήσεις θυσιάζοντας πολλά από τον εαυτό του και να νιώθει ότι του ασκείται εξουσία.\nΟι δύο όψεις της προβληματικής σχέσης φέρουν από τη μία την επιθετική πλευρά του «θύτη» και από την άλλη την αμυντική που οδηγεί σταδιακά στη θυματοποίηση.\nΤο θύμα σκιαγραφείται συνήθως ως ένα άτομο που αισθάνεται ότι κατηγορείται, δέχεται επιθέσεις και ανάληψη ευθυνών για πράγματα που δεν τον αφορούν προσωπικά νιώθοντας ότι δεν εκτιμάται ως άνθρωπος και ως σύντροφος.\nΑντιλαμβάνεται τον εαυτό του ως αβοήθητο, ανήμπορο, λυπημένο, με χαμηλή αυτοεκτίμηση, δυσκολία στο να πάρει πρωτοβουλίες περικυκλωμένος από ενοχές.\nΕνοχές που αναπτύσσονται μέσα στη σχέση λόγω του ότι δεχόμενος συνεχή κριτική για τα πράγματα από τον σύντροφο καλλιεργεί σιγά – σιγά την πεποίθηση ότι «τίποτα δεν κάνω σωστά», «είμαι ανίκανος» ή ακόμη και «δεν αξίζω».\nΜέσα στα κύματα του έρωτα και την παρόρμηση ενός ερωτευμένου που είναι φυσιολογικό να κάνει πράγματα για να αποδείξει τον καλύτερό του εαυτό στον άλλον, ένας άνθρωπος ακόμη και με υψηλή αυτοεκτίμηση και αυτογνωσία μπορεί να παρασυρθεί και να νιώσει κατώτερος από τον άλλο σύντροφο βιώνοντας τη θυματοποίηση.\nΠαρόλα αυτά, τα άτομα που νιώθουν θύματα μέσα στις σχέσεις τους συνήθως αναζητούν την αυτολύπηση, υποσυνείδητα, που συνεπάγεται την αυτομομφή, δηλαδή, το να κατηγορεί και τον εαυτό του για τις δυσκολίες της σχέσης, ακριβώς επειδή λόγω παιδικών βιωμάτων εκπαιδεύτηκαν σε ένα τέτοιο μοντέλο σκέψης και συμπεριφοράς. Για αυτό το λόγο τα θύματα τείνουν να προσελκύουν ανθρώπους που θα έχουν τον αντίθετο ρόλο, που ενδόμυχα σηματοδοτεί τη μητρική φιγούρα, την αυταρχική, την υποτιμητική εκείνη που ασκούσε επιρροή και εξουσία στο γιο ή την κόρη.\nΕπιλέγοντας, συνεπώς, κάθε φορά συντρόφους που διαδραματίζουν το ρόλο του θύτη, επιβεβαιώνουμε στον εαυτό μας αυτές τις πεποιθήσεις, δημιουργούμε ένα σχεσιακό πλαίσιο που είμαστε μαθημένοι σε αυτό, νιώθουμε ασφάλεια, όσο και αν υποφέρουμε.\nΗ πλευρά του θύτη\nΑπό την άλλη μεριά, ο θύτης χρησιμοποιεί τη δύναμη και τις ενοχές για να χειραγωγήσει τον άλλον. Είναι συχνό φαινόμενο το άτομο να φέρνει πολλές από τις απαιτήσεις του ως δικαιολογία στη σχέση του με τον/την σύντροφο αναγκάζοντάς τον εν τέλει να οδηγηθεί σε πράξεις και αποφάσεις που δεν επιθυμεί.\nΠέρα από περιστατικά κριτικής και περιφρόνησης ο θύτης τείνει να βάζει «ταμπέλες» στο θύμα. Χρησιμοποιεί δηλαδή χαρακτηρισμούς που γενικεύουν ένα ελάττωμα ή μια κακή στιγμή του άλλου, βγάζοντας αυθαίρετα συμπεράσματα για τη συνολική εικόνα του συντρόφου που όμως δεν είναι ρεαλιστική, πχ «πάντα είσαι αδέξια, δεν μένει τίποτα όρθιο μέσα στο σπίτι», «είσαι αρκετά μεγάλος για να ντύνεσαι παιδιάστικα, πότε θα σοβαρευτείς;», «με τόσες ζημιές στο σπίτι είσαι ανίκανη να επιβλέπεις τα παιδιά».\nΣε γενικές γραμμές η τάση για ταμπελοποίηση και αυθαίρετα συμπεράσματα είναι ένας τρόπος σκέψης απόλυτος και περιοριστικός και για πολλούς είναι δύσκολο να ανοιχτούν στη διαφορετικότητα των άλλων. Μη μπορώντας να γίνουν δεκτικοί σε κάτι έξω από τα νερά τους κατρακυλούν στην επίθεση και την κριτική. Κάποιες στιγμές ο θύτης φέρεται και μιλά σαν να θέλει να αλλάξει τον άλλον.\nΦαίνεται σαν να περνάει πάντα το δικό του, πράξεις που κρύβουν υπέρμετρο εγωισμό, ναρκισσισμό, και έλλειψη ενσυναίσθησης. Ο θύτης έχει το εσωτερικό κίνητρο να νιώθει πως έχει το πάνω χέρι. Σίγουρα αυτό φανερώνει μια αίσθηση ανασφάλειας. Διότι φοβούμενος ο ίδιος τη μοναξιά υιοθετεί μια συμπεριφορά που εξουσιάζει και εξαναγκάζει τους άλλους προκειμένου να μην τους χάσει.\nΤα σημάδια: Πώς να προλάβουμε μια σχέση θύτη-θύματος\nO σύντροφός σου υποκινεί τις ενοχές για τη συμπεριφορά σου. Τείνεις να υποχωρείς, να θυσιάζεις τις ανάγκες σου και τα θέλω σου φοβούμενος ότι μπορεί να τον χάσεις. Κρατάς μέσα σου όλα τα παράπονα βάζοντας πάνω από σένα τον σύντροφό σου, ως πιο σημαντικό, αλλιώς φοβάσαι μη συγκρουστείς μαζί του και φύγει.\nΠαίρνει από σένα ό,τι θέλει. Δεν εκφράζεις τις ανάγκες σου και συνήθως θες να απαντάς με ένα «ναι», έστω και διστακτικό στα θέλω του, καθώς εκείνος θέτει τα όρια της επικοινωνίας σας. Νιώθεις τον εαυτό σου να υποτάσσεται, χάνοντας την εμπιστοσύνη στις δυνάμεις σου και στο θάρρος να παίρνεις εσύ πρωτοβουλίες. Αισθάνεσαι μερικές φορές ότι σε χρησιμοποιεί.\nΌταν επιβάλλει να περνούν οι δικές του ιδέες, προτιμήσεις, απόψεις ακόμη και φιλοσοφία επάνω σε ευαίσθητα ζητήματα, όπως η θρησκεία, η ανατροφή παιδιών, η ηθική και η σεξουαλική συμπεριφορά.\nΈνα τοξικό γνώρισμα ενός συντρόφου-θύτη είναι το να ελέγχει την προσωπική-κοινωνική ζωή του άλλου. Ακόμη και τα οικονομικά. Καταφέρνει να γίνεται χειριστικός χάνοντας έτσι τον απόλυτο έλεγχο προσωπικών δεδομένων. Αν διστάσεις απέναντι στο δικαίωμά σου για ιδιωτικότητα φοβάσαι τη δυσαρέκειά του καταλήγοντας να υποχωρείς.\nΔεν ζητάει ποτέ τη γνώμη σου. Νιώθεις ότι σε προσβάλλει και σε μειώνει σαν άνθρωπο. Μπορεί να αισθάνεσαι κατώτερος ακόμη και ανάξιος. Αυτό δυστυχώς δηλητηριάζει την ενέργειά σου, τη διάθεσή σου, και τη δημιουργικότητά σου να αποδώσεις τα μέγιστα σε μια σχέση. Νιώθεις ότι δεν μπορείς να ονειρεύεσαι και να λειτουργείς αυθόρμητα. Βιώνεις ένα φοβικό μοτίβο αδυνατώντας να «πατήσεις πόδι», αρχίζοντας να πιστεύεις και ο ίδιος πως αυτό που νιώθεις είναι και η πραγματικότητα.\nΒασιλική Κουμαντάκη στο Healthweb.gr: Οι επιπτώσεις του Mobbing στην ψυχική Υγεία των θυμάτων\nΤοποθέτηση Κωνσταντίνου Μαρκουλάκη επί των καταγγελιών για κακοποιητική συμπεριφορά ηθοποιών και σκηνοθετών


SBS Language | «Οι Σπαρτιάτες του Νταϊνέλλα»- Ποδοσφαιρική ομάδα για το κολλέγιο του Αγίου Ανδρέα\n«Οι Σπαρτιάτες του Νταϊνέλλα»- Ποδοσφαιρική ομάδα για το κολλέγιο του Αγίου Ανδρέα\nDianella Spartans Source: Supplied\nΤο 2019 ο σύλλογος γονέων και φίλων του Ελληνορθόδοξου σχολείου του Αγίου Ανδρέα δημιούργησε ένα πρώτο για το σχολείο ποδοσφαιρικό σύλλογο υπό την αιγίδα του σχολείου, τον ονόμασαν «Οι Σπαρτιάτες του Νταϊνέλλα» (The Dianella Spartans).\nΜετά δε από τις σχετικές διαδικασίες κατόρθωσαν ο σύλλογος να εγγραφεί στην επίσημη Ομοσπονδία Ποδοσφαίρου (FFA MiniRoos) και οι παιδικές ομάδες του συλλόγου να συμμετάσχουν στο πρωτάθλημα της κατηγορίας παιδικών ομάδων. Εδώ μιλάμε για παιδιά πολύ μικρών ηλικιών, αγόρια και κορίτσια.\nΖεύγος ομογενών, μέσω της Ελληνικής Πρωτοβουλίας, προσφέρει $100.000 στους Γιατρούς του Κόσμου Ελλάδος\nΌταν άρχισαν πριν δύο χρόνια ήταν ηλικίας κάτω των 7 χρόνων και τώρα φυσικά μεγάλωσαν και έγιναν 8 - 9 χρόνων. Να πούμε επίσης ότι το σχολείο έχει επίσης καθιερωθεί και σαν ακαδημία ποδοσφαίρου της Perth Glory. Κι έτσι η Perth Glory διαθέτει προπονητές για τις ομάδες. Την περασμένη βδομάδα απονεμήθηκε στον σύλλογο από την ομοσπονδία το « Πιστοποιητικό 5 Αστέρων » για τα προγράμματα ανάπτυξης που εφαρμόζονται στο σχολείο. Σημειώνουμε ότι είναι το Ελληνορθόδοξο σχολείο του Αγίου Ανδρέα είναι το πρώτο σχολείο το πήρε το πιστοποιητικό αυτό. Το πιστοποιητικό δόθηκε σε ειδική τελετή, στο σχολείο, στην Πρόεδρο Εύα Νεστοριάδη.\n«Οι Σπαρτιάτες του Νταϊνέλλα»- Ποδοσφαιρική ομάδα για το κολλέγιο του Αγίου Ανδρέα 03/10/2021 06:54 ...


Ομόνοια: Πρόκληση τριετίας, δεν το πέτυχε ποτέ επί Παπασταύρου | Goal News Cy\nΑ' ΚΑΤΗΓΟΡΙΑΟΜΟΝΟΙΑΟμόνοια: Πρόκληση τριετίας, δεν το πέτυχε ποτέ επί Παπασταύρου\nΟμόνοια: Πρόκληση τριετίας, δεν το πέτυχε ποτέ επί Παπασταύρου\nΣε μια δύσκολη έδρα όπως είναι το «Αντώνης Παπαδόπουλος», παρόλο που σε σχέση με άλλους αντιπάλους έχει καταγράψει αρκετές φορές θετικά αποτελέσματα, θα βρεθεί το προσεχές Σάββατο η Ομόνοια. Πρόκειται για τον πρώτο από τους τέσσερις «τελικούς» πριν το τέλος, που οδηγούν στην κατάκτηση του τίτλου πρωταθλήματος. Η Ομόνοια βρίσκεται στην κορυφή και θα ψάξει το «διπλό», που θα την κρατήσει εκεί για άλλη μια αγωνιστική, αναμένοντας τις απώλειες που θα προκύψουν από το λεμεσιανό ντέρμπι που θα ακολουθήσει την Κυριακή.\nΚίνητρο η παραμονή στην κορυφή και η πρόκληση να πετύχει νίκη στην έδρα της Ανόρθωσης μετά από μια τριετία. Συγκεκριμένα, τελευταία φορά που η Ομόνοια πέρασε νικηφόρα από το «Αντώνης Παπαδόπουλος» ήταν στις 8 Φεβρουαρίου 2018. Τότε επικράτησε με 2-1, με τον Ντέρμπισαϊρ στα τελευταία λεπτά (85’, 90’+1) με δύο προσωπικά γκολ να κάνει την ολική ανατροπή. Προπονητής του «τριφυλλιού» ήταν ο Ιβάιλο Πέτεφ.\nΣτη νέα εποχή, επί προεδρίας Σταύρου Παπασταύρου, η Ομόνοια δεν πανηγύρισε εκτός έδρας με αντίπαλο την Ανόρθωση και θα θελήσει να το κάνει τώρα, σ’ ένα εξαιρετικής σημασίας παιχνίδι. Από την τελευταία νίκη των πρασίνων στο άντρο της Ανόρθωσης, μεσολάβησαν άλλοι τέσσερις αγώνες στους οποίους ηττήθηκε μια φορά και άλλες τρεις έμεινε στην ισοπαλία.\nΔιαβάστε επίσης: Ομόνοια: Η στεναχώρια και το επιθυμητό σενάριο\nΣυγκεκριμένα, στα πλέι οφ της σεζόν 2017-18 ηττήθηκε με 2-1, την αμέσως επόμενη σεζόν αλλά και πέρσι οι μεταξύ τους αγώνες έληξαν ισόπαλοι (0-0) και φέτος στο πλαίσιο του α’ γύρου 1-1. Όσον αφορά στα άλλα δύο ματς της τρέχουσας σεζόν, που έγιναν στο ΓΣΠ, η Ομόνοια νίκησε με 3-0 και στο άλλο τελείωσε ισόπαλο 0-0. Η μπάλα είναι στα πόδια των ποδοσφαιριστών της Ομόνοιας να πανηγυρίσουν και στο «Αντώνης Παπαδόπουλος» και να κάνουν άλλο ένα αποφασιστικό βήμα για τον τίτλο.


Υπο κατάληψη από σήμερα το ΓΕΛ Ερμιόνης λόγω έλλειψης καθηγητή - Argonafplia.gr\nΑρχική ΑΡΓΟΛΙΔΑ Υπο κατάληψη από σήμερα το ΓΕΛ Ερμιόνης λόγω έλλειψης καθηγητή\nΥπο κατάληψη είναι από σήμερα το ΓΕΛ Ερμιόνης, μετά την απόφαση των μαθητών του, επειδή ακόμη δεν έχει πάει στο σχολείο καθηγητής για το μάθημα Ανάπτυξη Εφαρμογών σε Προγραμματιστικό Περιβάλλον.\nΗ επιστολή που έστειλαν οι μαθητές προς την διευθύντρια του ΓΕΛ κα Ιωάννα Γρηγορίου, ενημερώνοντάς την για την απόφασή τους, αναφέρει:\nΟι μαθητές του Γενικού Λυκείου Ερμιόνης, σήμερα 21 Οκτωβρίου του 2019, αποφάσισαν να διαμαρτυρηθούν θέτοντας το σχολείο υπο κατάληψη. Μια ενέργεια που λήφθηκε κατόπιν δύο συνελεύσεων (τρίωρης συνέλευσης την Δευτέρα 14 Οκτωβρίου και αναθεώρηση της με βάση τα νέα δεδομένα της Πέμπτης 17 Οκτωβρίου).\nΩς μέλη αυτού του σχολείου, καλούμαστε καθημερινά να αντιμετωπίσουμε το πρόβλημα έλλειψης καθηγητή, γεγονός που παρεμποδίζει την διδακτική διαδικασία. Το βασικό θέμα που μας απασχολεί είναι η μη κάλυψη των μαθημάτων της Ανάπτυξης Εφαρμογών σε Προγραμματιστικό Περιβάλλον (ΑΕΠΠ) που αποτελεί πανελλαδικά εξεταζόμενο μάθημα, απαραίτητο για όλες τις τάξεις. Ως αποτέλεσμα, έχουν χαθεί- ως σύνολο- 55 ώρες του μαθήματος με βάση τα δεδομένα του παρόντος.\nΟι μαθητές του ΓΕΛ Ερμιόνης θα συνεχίσουν με ένα σύνολο κλιμακωτών αντιδράσεων προκειμένου να διεκδικήσουν τα δικαιώματά τους και να εξασφαλίσουν την εκπλήρωση των αιτημάτων τους.\nΟι μαθητές του ΓΕΛ Ερμιόνης»\nΠροηγούμενο άρθροΠαρουσία Παυλόπουλου γιορτάσθηκε η επέτειος της Ναυμαχίας του Ναβαρίνου\nΕπόμενο άρθροΣύλληψη για παράνομη θήρα στην Νότια Κυνουρία


Γιατί τιμούμε τον μαρτυρικό θάνατο του Ρήγα Βελεστινλή | www.fatsimare.gr\nΥποβλήθηκε από fatsimare την Σάβ, 27/06/2020 - 09:58. Δείτε και άλλα θέματα στην ενότητα:\nΟ Ρήγας Βελεστινλής είναι εμβληματική φυσιογνωμία, από τις μοναδικές του νεώτερου Ελληνισμού και του Βαλκανικού χώρου, όχι για τον θάνατό του, αλλά για τα έργα του. Αυτά τον ανέδειξαν. Το στρατηγικό σχέδιο της επανάστασής του.\nΟ Θούριός του, «Ως πότε παλληκάρια», που δονούσε τις καρδιές των σκλαβωμένων ραγιάδων, μικρούς και μεγάλους, μορφωμένους και αμόρφωτους, άνδρες και γυναίκες. Η εικόνα του Μεγάλου Αλεξάνδρου, προσφέροντας στους σκλαβωμένους πρότυπο ανδρείας, αγωνιστικότητας και αποτελεσματικότητας.\nΤο στρατιωτικό σχέδιο της επανάστασής του, πως μόνοι μας θα λευτερωθούμε, να μην προσβλέπουμε στων ξένων την βοήθεια, γιατί τα συμφέροντά τους εξυπηρετούν. H Χάρτα της Ελλάδος με την αρχαία πολιτική διαίρεση σε επαρχίες και τοπαρχίες και την ελληνική ονοματολογία, πρωτεργάτης έτσι της αντικατάστασης των ονομάτων του κατακτητή.\nΤο πρωτοποριακό δημοκρατικό Σύνταγμά του, για την απελευθερωμένη μετά την επανάστασή του περιοχή των Βαλκανίων.


«Πάγωμα» στις αγοραπωλησίες λόγω των πολιτικών εξελίξεων\nΤελευταία ενημέρωση: 2014-12-12, 14:30:12\nΠαρά την ανάκαμψη στην αγορά ακινήτων μέχρι τον Οκτώβριο\nΠαράλυση στην αγορά ακινήτων της Μαγνησίας έχει προκαλέσει η συζήτηση για την εκλογή του Προέδρου της Δημοκρατίας. Μέχρι και το Φθινόπωρο και για έξι μήνες ο κτηματομεσιτικός κόσμος παρατηρούσε ανάκαμψη στις επενδύσεις και αναθαρρούσε. Δυστυχώς, όμως, το κλίμα πολιτικής αστάθειας αντέστρεψε την κατάσταση και διέλυσε τις αναπτερωμένες ελπίδες.\nΟπως λέει η Γενική Γραμματέας του Πανελλήνιου Συνδέσμου Ελλήνων Κτηματομεσιτών, Παρασκευή Τσουκνίδα, εδώ και ένα μήνα η αγορά ακινήτων έχει σταματήσει να κινείται.\n«Οι πολιτικές εξελίξεις μπλοκάρισαν τις επενδύσεις. Το τελευταίο 5μηνο - 6μηνο υπήρχε ανάκαμψη του ενδιαφέροντος και είχαν ξεκινήσει να γίνονται και κάποιες πράξεις», πρόσθεσε.\nΗ ίδια διευκρίνισε πως «το ασταθές πολιτικό περιβάλλον που βιώνουμε αυτή τη στιγμή δρα εντελώς σε ψυχολογικό επίπεδο στους επενδυτές. Υπάρχουν αγοραστές έστω και με οικονομική δύναμη αντίστοιχη της οικονομικής κρίσης».\nΗ ίδια η αγορά ακινήτων, εξάλλου, είναι προσαρμοσμένη στα δυσμενή οικονομικά. Η κ. Τσουκνίδα αναφέρει ενδεικτικά ότι το 2014 το μεγαλύτερο ποσό από αγοραπωλησία που πέρασε από τα χέρια συμβολαιογράφου ήταν της τάξης των 50 - 60.000 ευρώ.\nΠλέον σήμερα οι τιμές των ακινήτων έχουν μειωθεί στο 40% σε σχέση με τις τιμές προ κρίσης. Η γενική γραμματέας ανέφερε ενδεικτικά ότι καινούργιο διαμέρισμα 72 τετραγωνικών μέτρων σε γ’ όροφο πολυκατοικίας στη Μεταμόρφωση γωνιακό κατέβηκε σε τιμή πώλησης στις 37.000 ευρώ.\nΛόγω των οικονομικών αναγκών, ο κόσμος πουλάει όσο όσο. Η κ. Τσουκνίδα σημειώνει ότι το χειρότερο για την ίδια, κάτι που χαρακτηρίζει και καταγγελτέο, είναι η εκμετάλλευση από άνθρωπο σε άνθρωπο. Με τέτοιες τιμές πώλησης, εξηγεί, δεν μπορεί κτηματομεσίτες να πληρώνονται το 1/10 της αγοραστικής αξίας.\nΗ κτηματαγορά προσπαθεί να επιβιώσει σ’ ένα εχθρικό περιβάλλον. Φόρος ύψους 15% επιβάλλεται στην υπεραξία ακινήτου και μάλιστα εκτοξεύεται στο 26% εάν κάποιος πουλήσει τρία ακίνητα.\nΗ κ. Τσουκνίδα αναφέρει ότι τέτοιοι φορολογικοί νόμοι αποτελούν τροχοπέδη. Οπως εξηγεί, ενώ αυτοί οι οποίοι μπορούν να κάνουν επενδύσεις σήμερα είναι λίγοι, μπαίνουν και άλλα εμπόδια στο δρόμο τους.\nΠάντως, η ίδια εκτιμά ότι η εικόνα στην αγορά ακινήτων πρόκειται σύντομα να αλλάξει. Επικαλούμενη την εικόνα στη διεθνή αγορά και ειδικά στην Αμερική, όπου η γενική γραμματέας σημειώνει ότι η κτηματαγορά διαγράφει κύκλους κάθε επτά με δέκα χρόνια, πιστεύει ότι σύντομα, τουλάχιστον σε ένα - δύο χρόνια, η αγορά ακινήτων θα ανακτήσει σταδιακά και πάλι το ρυθμό της.


Backup: Η απόλυτη ασφάλεια των δεδομένων σας - Hiremycode\nBackup: Η απόλυτη ασφάλεια των δεδομένων σας\nΓιατί τα backups είναι τόσο σημαντικά;\nΓια να το θέσουμε απλά, ένα πρόσφατο και δοκιμασμένο backup μπορεί να σώσει το website σας όταν όλα τα υπόλοιπα πάνε στραβά. Αν για παράδειγμα κάποιος κακόβουλος χρήστης (hacker) αποκτήσει πρόσβαση στον server που φιλοξενείται το website σας και αποφασίσει να διαγράψει όλα τα αρχεία του, η επαναφορά ενός backup θα σώσει την κατάσταση!\nΓια να είστε λοιπόν σίγουροι ότι τα δεδομένα σας είναι ασφαλή, κρατήστε αντίγραφό τους. Αν τα δεδομένα σας χαθούν ή καταστραφούν, μπορείτε απλά να επαναφέρετε το εφεδρικό αντίγραφό τους. Απλό έτσι? Δυστυχώς δεν είναι τόσο απλά τα πράγματα, μιας και υπάρχουν αρκετοί παράγοντες που καθορίζουν αν τα backups σας είναι χρήσιμα, λειτουργικά και ασφαλή.\nΤι είναι χειρότερο από το να μην έχετε backup του website σας;\nΔουλεύοντας σε websites πελατών, πολύ συχνά βλέπουμε τα backups να βρίσκονται αποθηκευμένα στον ίδιο web server, στον ίδιο φάκελο που βρίσκεται και το website (public_html, httpdocs). Κατά την άποψή μας, αυτό είναι χειρότερο από το να μην υπήρχαν καθόλου backups, καθώς αποτελεί τεράστιο ρίσκο.\nΣκεφτείτε λίγο το εξής: Διαχειρίζεστε ένα WordPress website και μόλις κάνατε ένα σημαντικό update που διόρθωσε ένα κενό ασφαλείας. Ένα παλιό backup λοιπόν, το οποίο υπενθυμίζουμε ότι βρίσκεται ακόμα αποθηκευμένο στο public web directory, περιέχει τα παλιά unpatched αρχεία, χωρίς τη διόρθωση του κενού ασφαλείας. Πόσο επικίνδυνο σας φαίνεται αυτό; Πολύ; Έτσι είναι…\nΚαι ποια είναι η σωστή στρατηγική για τα backups;\nΑν θέλετε να είστε σίγουροι ότι τα backups σας έχουν λόγο ύπαρξης, είναι χρήσιμα, λειτουργικά και ασφαλή, θα πρέπει να λάβετε υπόψιν τους παρακάτω 4 παράγοντες:\nΤα backups σας θα πρέπει να αποθηκεύονται offsite και όχι στον ίδιο server που βρίσκεται το website σας. Η αποθήκευσή τους στον ίδιο server, όπως αναφέραμε και παραπάνω, είναι πολύ κακή ιδέα. Αν για παράδειγμα ένα κακόβουλος χρήστης (hacker) αποκτήσει πρόσβαση στον server σας, εκτός από το live website σας, μπορεί να μολύνει ή να καταστρέψει και τα backups σας. Επίσης, σκεφτείτε λίγο και την περίπτωση να καταστραφεί ο σκληρός δίσκος του server που περιέχει το website σας. Αν εκτός του website σας περιέχει και τα backups σας, τότε όλα σας τα δεδομένα θα χαθούν και δεν θα υπάρχει τρόπος να ανακτηθούν.\nΈνας ακόμα πολύ σημαντικός παράγοντας για την στρατηγική σας στο θέμα των backups, είναι η αυτοματοποίηση της διαδικασίας. Αν η διαδικασία δημιουργίας εφεδρικών αντιγράφων δεν πραγματοποιείται αυτόματα, κανείς δε μπορεί να εγγυηθεί ότι θα ολοκληρωθεί. Είναι πολύ εύκολο να ξεχαστείτε ή να σκεφτείτε ότι αφού το website σας είναι λειτουργικό και όλα βαίνουν καλώς, δε πειράζει να μην κρατήσετε backup σήμερα. Ούτε αύριο… Ούτε αυτή την εβδομάδα… Αν λοιπόν συμβεί κάτι από αυτά που περιγράφουμε στο (1) και το πιο πρόσφατο backup που μπορείτε να επαναφέρετε είναι μιας εβδομάδας, όλη η δουλειά που κάνατε μέσα σε αυτό το διάστημα, θα χαθεί.\n3) Backup του backup, του backup\nΟκ, αυτό μπορεί να σας φανεί υπερβολικό, αλλά η στρατηγική σας στο θέμα των backups, πρέπει να περιλαμβάνει τουλάχιστον ένα αντίγραφο για το κάθε backup σας και μάλιστα αυτό το αντίγραφο θα πρέπει να βρίσκεται και σε διαφορετική τοποθεσία. Μπορεί να σκέφτεστε ότι αυτό θα σας κοστίσει ακριβά, μιας και θα χρειαστείτε διπλάσιο αποθηκευτικό χώρο. Σκεφτείτε όμως το κόστος να χαθούν για πάντα τα δεδομένα σας. Είναι σίγουρα πολύ μεγαλύτερο!\n4) Δοκιμή του backup\nΈνα backup που δεν έχει δοκιμαστεί ότι δουλεύει, είναι σα να μην υπάρχει! Πάρτε λοιπόν το backup σας και δοκιμάστε να επαναφέρετε ολόκληρο το website σας (π.χ. σε ένα test domain), χωρίς να χρησιμοποιήσετε τίποτε άλλο, εκτός από τα αρχεία του συγκεκριμένου backup. Φανταστείτε να ανακαλύψετε ότι το backup σας δεν είναι λειτουργικό, τη στιγμή που θα είναι η μοναδική λύση που σας έχει απομείνει για να επαναφέρετε τα δεδομένα σας. Δεν το θέλετε αυτό…\nΗ στρατηγική που ακολουθούμε!\nΣτην Hiremycode παίρνουμε την ασφάλεια των δεδομένων των πελατών μας πολύ σοβαρά. Έχουμε επενδύσει σε ένα ολοκληρωμένο σύστημα δημιουργίας αντιγράφων ασφαλείας, εξασφαλίζοντας έτσι την αυτόματη δημιουργία τους κάθε 7 ώρες, καθώς και την αποθήκευσή τους σε 3 διαφορετικές τοποθεσίες σε ευρωπαϊκά datacenters. Έτσι μπορείτε να είστε σίγουροι ότι αν συμβεί κάτι στο website σας, θα το επαναφέρουμε σε λειτουργική κατάσταση μέσα σε πολύ μικρό χρονικό διάστημα. Αφήστε λοιπόν σε μας την ασφάλεια των δεδομένων σας και επικεντρωθείτε σε αυτό που σας ενδιαφέρει περισσότερο… Την επιχείρησή σας!\nΣας ενδιαφέρει η ασφάλεια των δεδομένων σας;\nΚαλέστε μας στο 22810 76070 ή συμπληρώστε τα στοιχεία σας στην παρακάτω φόρμα και θα επικοινωνήσουμε άμεσα μαζί σας!\nΧρησιμοποιώντας αυτή τη φόρμα συμφωνείτε με την αποθήκευση και τη χρήση των δεδομένων σας για λόγους επικοινωνίας.\nWebmail: Ελέγξτε τα εταιρικά emails μέσω του browser σας 16/03/2018


Δύο νέα προγράμματα του ΕΣΠΑ με επιδότηση έως 65% επενδύσεων για μικρές επιχειρήσεις\nΣτην προκήρυξη δύο νέων Δράσεων του ΕΠΑνΕΚ (ΕΣΠΑ 2014-2020), που αφορούν μικρές και πολύ μικρές επιχειρήσεις, προχώρησε το Υπουργείο Οικονομίας και Ανάπτυξης.\nΤα νέα προγράμματα επιδοτούν επενδυτικά σχέδια στους κλάδους του εμπορίου, της παροχής υπηρεσιών εστίασης και ιδιωτικής εκπαίδευσης, που έχουν προϋπολογισμό έως 200.000 ευρώ.\nΑναλυτικότερα, τα βασικά χαρακτηριστικά των δύο νέων δράσεων είναι τα εξής:\n«Εργαλειοθήκη Ανταγωνιστικότητας μικρών και πολύ μικρών επιχειρήσεων» με προϋπολογισμό 400 εκατ. ευρώ\nΗ Δράση στοχεύει στην ενίσχυση υφιστάμενων μικρών και πολύ μικρών επιχειρήσεων, προκειμένου να αναβαθμίσουν και να βελτιώσουν την ανταγωνιστική τους θέση στην εσωτερική και εξωτερική αγορά.\nΧρηματοδοτούνται επενδυτικά σχέδια για εκσυγχρονισμό του παραγωγικού εξοπλισμού των επιχειρήσεων, καθώς και για το σύνολο των δοκιμών και ελέγχων ποιότητας που απαιτούνται για την πιστοποίηση και συμμόρφωση των προϊόντων σύμφωνα με εθνικά, εναρμονισμένα καθώς και προαιρετικά πρότυπα ευρωπαϊκών χωρών ή / και χωρών εκτός Ε.Ε.\nΥποβάλλονται επενδυτικά σχέδια από 20.000 έως 200.000 ευρώ και επιδοτούνται από 50% -65%\nΤο ύψος της επιδότησης καθορίζεται με βάση τις εξαγωγικές επιδόσεις των επιχειρήσεων.\nΜηχανήματα – Εξοπλισμός έως 100% του επενδυτικού σχεδίου\nΠιστοποίηση προϊόντων – Υπηρεσιών – Διαδικασιών έως 100% του επενδυτικού σχεδίου\nΣυσκευασία – Ετικέτα – Branding έως 25% του επενδυτικού σχεδίου\nΣυμβουλευτικές υπηρεσίες-Τεχνικές μελέτες\nΗ υποβολή αιτήσεων ξεκινά από 6/2/2019. Η πρόσκληση θα παραμείνει ανοιχτή για υποβολή αιτήσεων μέχρι εξαντλήσεως του διαθέσιμου προϋπολογισμού και το αργότερο μέχρι τη συμπλήρωση 18 μηνών από την αρχική δημοσίευσή της.\nΟι αιτήσεις χρηματοδότησης θα αξιολογηθούν με σειρά προτεραιότητας, σύμφωνα με την ημερομηνία ηλεκτρονικής υποβολής του επενδυτικού σχεδίου.\n«Εργαλειοθήκη Επιχειρηματικότητας, Εμπόριο-Εστίαση-Εκπαίδευση», με προϋπολογισμό 60 εκατ. ευρώ.\nΗ Δράση στοχεύει στην ενίσχυση υφιστάμενων μικρών και πολύ μικρών επιχειρήσεων που δραστηριοποιούνται α) στο λιανικό εμπόριο, β) στην παροχή υπηρεσιών εστίασης και γ) στην παροχή υπηρεσιών ιδιωτικής εκπαίδευσης.\nΕπιδοτούνται σχέδια που έχουν στόχο να αναβαθμίσουν το επίπεδο επιχειρησιακής οργάνωσης και λειτουργίας τους.\nΣτο πλαίσιο αυτό ενισχύονται επενδυτικά σχέδια για παρεμβάσεις εξοικονόμησης ενέργειας, αναβάθμισης της υγιεινής και ασφάλειας της εργασίας και ενίσχυσης της εφοδιαστικής αλυσίδας.\nΥποβάλλονται επενδυτικά σχέδια από 10.000 έως 150.000 ευρώ με επιδότηση μέχρι 50%.\nΗ υποβολή αιτήσεων και δικαιολογητικών γίνεται ηλεκτρονικά στο www.ependyseis.gr και είναι δυνατή από 6/2/2019 μέχρι 19/4/2019.


“Καλός ο Μέσι, αλλά όχι σαν τον Πελέ, τον Μαραντόνα και τον Ρονάλντο” | Protathlima.com\n“Καλός ο Μέσι, αλλά όχι σαν τον Πελέ, τον Μαραντόνα και τον Ρονάλντο”\nΤο πέρασμα του Ροναλντίνιο από την Μπαρτσελόνα ήταν μαγικό. Απίθανο. Δεν βοήθησε μόνο τον ισπανικό σύλλογο να εξελιχτεί. Αλλά και το ποδόσφαιρο γενικότερα, ώστε να γίνει και πάλι πιο απλό. Πιο μαγικό.\nΟ “Ρόνι” για μερικές σεζόν ήταν το μεγάλο όνομα των Καταλανών. Λίγο αργότερα βγήκε στο προσκήνιο ο Λιονέλ Μέσι. Οι δύο Λατίνοι είχαν πολύ καλή σχέση. Τόσο εντός όσο και εκτός αγωνιστικών χώρων. Κάτι που έχει επιβεβαιωθεί με δηλώσεις τους στο πέρασμα του χρόνου.\nΑυτές είναι οι πιο απίθανες ρήτρες σε συμβόλαια ποδοσφαιριστών\nΩστόσο, ανήκει ο “Λέο” στην κορυφή; Είναι ο καλύτερος ποδοσφαιριστής όλων των εποχών, όπως έχουν πει τόσοι και τόσοι; Σύμφωνα με τον παλαίμαχο μεσοεπιθετικό κάτι τέτοιο δεν είναι αλήθεια. Κάτι τέτοιο δεν μπορεί να ειπωθεί.\nΜυθικές εμφανίσεις ποδοσφαιριστών που έμειναν στην ιστορία! (vid)\nΡοναλντίνιο: Το τρέιλερ του ντοκιμαντέρ για τη ζωή του! (vid)\nΚαι αυτό, γιατί σύμφωνα πάντα με τον Ροναλντίνιο, υπάρχουν μερικοί θρύλοι του παρελθόντος που ίσως ανήκει σε αυτούς ο εν λόγω θρόνος.\nΑπό βραβεία; Άλλο τίποτα; Από ρεκόρ και γκολ; Να φάνε και οι… κότες. Ο Λιονέλ Μέσι έχει φτάσει εκεί που δύσκολα θα δούμε κάποιον άλλον ποδοσφαιριστή. Και αν συμβεί κάτι τέτοιο, τότε δεν πρόκειται να συμβεί σύντομα.\nΠαρόλα αυτά ο Ροναλντίνιο δεν φαίνεται να εντυπωσιάζεται και τόσο από τον παλιό του συμπαίκτη. Ο “Ρόνι” επισήμανε με δηλώσεις του πως για εκείνον ο Πελέ, ο Μαραντόνα και ο Ρονάλντο (το “φαινόμενο”) είναι ένα… κλικ καλύτεροι.\n“Ο Μέσι είναι πολύ καλός μου φίλος από τότε που ήμασταν μαζί στην Μπαρτσελόνα. Χαίρομαι για τις χαρές του και όταν παίρνει μία “Χρυσή Μπάλα”. Για εμένα, αλλά και για πολλούς άλλους είναι ο καλύτερος ποδοσφαιριστής αυτής της εποχής. Ωστόσο, όταν έχουν αγωνιστεί παίκτες όπως ο Πελέ, ο Ντιέγκο Μαραντόνα και ο Ρονάλντο, τότε δεν μπορώ να πω ότι ο Μέσι είναι ο καλύτερος παίκτης όλων των εποχών. Δεν μου αρέσουν οι συγκρίσεις, αλλά δεν μπορώ να πω ότι είναι ο καλύτερος που έχουμε δει ποτέ”, τα λόγια του.\nΤο τελευταίο νέο για Κβιλιτάια\nΣύμφωνα με ΜΜΕ της Γεωργίας, μετά το τέλος της σεζόν ο Γκιόργκι Κβιλιτάια όχι μόνο θα αποχωρήσει από την Ανόρθωση, αλλά θα αποχωρήσει και...\n«Χτύπησε» δις με τη φανέλα της Μακάμπι Χάιφα ο Ομέρ Ατζίλι. Ο Ισραηλινός σκόραρε τα δύο πρώτα τέρματα της ομάδας του, στο 4΄ και στο...\n«Μη σπας αρχ@@@@, τι στον που@@@ θέλεις» (vid)\nΑντάλλαξαν... γαλλικά οι Τζενάρο Γκατούζο και Φάμπιο Κουαλιαρέλα κατά την διάρκεια της αναμέτρησης μεταξύ της Νάπολι και της Σαμπντόρια. Σε μια απόφαση του διαιτητή για...\nΕύη Χριστοδούλου - 16:02\nΟ Λέο Μέσι πλέον όχι μόνο δεν σχεδιάζει να αποχωρήσει από την Μπαρτσελόνα αλλά πιέζει τον Νεϊμάρ να επιστρέψει. Αυτό τουλάχιστον υποστηρίζει η γαλλική...\nΕμπαπέ: Η εξωτική Μις Γαλλία τον έχει τρελάνει εκτός γηπέδου (pics)\nHOT PRO Χαράλαμπος Παρπεττάς - 11:02\nΟ σούπερ σταρ του παγκοσμίου ποδοσφαίρου, Κιλιάν Εμπαπέ εντυπωσιάζει με τα κατορθώματά του με τη φανέλα της Παρί Σεν Ζερμέν ενώ ταυτόχρονα έχει… υψηλά...\nΕπαναφορά πασχαλινού επιδόματος με κριτήρια του 2013 ζητά η ΕΚΥΣΥ. Επιστολή σε Ζέτα\nΌσα αναφέρουν στην επιστολή\nΤι λένε τα… ταρώ; Κατά τη διάρκεια της χθεσινής δοκιμασίας των επιστροφών στο σπίτι του MasterChef 5, ο Λεωνίδας Κουτσόπουλος ανέβηκε στον εξώστη και...\nΚαδής: Εξέφρασε την ετοιμότητα του Υπουργείου Γεωργίας να στηρίξει τον αγροτικό κόσμο\nΤαυτόχρονα εξέφρασε τη βεβαιότητα πως «μέσα από αυτό τον διάλογο μπορούμε να βγούμε και εμείς σοφότεροι και να σχεδιάσουμε τα επόμενα μας βήματα»\nΕπίλυση του θέματος διάνοιξης οδοφραγμάτων μέχρι 29 Απριλίου ζητούν οι Κοινοτάρχες Τηλλυρίας\nΦΩΤΟΓΡΑΦΙΑ: Χάθηκαν τα ίχνη του 65χρονου Λοϊζου στην Πάφο\nTest Tester - 13:46


Δήμος Αγίας: Δυο βραδιές αφιέρωμα στην Κινηματογραφική Ελληνική μουσική - OTA VOICEΔήμος Αγίας: Δυο βραδιές αφιέρωμα στην Κινηματογραφική Ελληνική μουσική - OTA VOICE\nΤραγούδια των μεγάλων συνθετών Πλέσσα, Σπανού, Χατζιδάκι, Θεοδωράκη, Χιώτη που πάνω από 60 χρονιά καθιέρωσαν την μουσική της Ελλάδας μας θα έχουμε την ευκαιρία να ακούσουμε την Παρασκευή (6/8) στο θέατρο της Θάλασσας στην Πλατανιά Βελίκας και το Σάββατο (7/8) στο θεατράκι του Σκλήθρου στις 9:30 μ.μ.\nΜελωδίες που όλοι αγαπάμε και όλοι σιγοτραγουδάμε. Τα πιο δυνατά τραγούδια για μια υπέροχη συναυλία κάτω από τα πλατάνια δίπλα στη θάλασσα. Στο τραγούδι ο Αναστάσης Δεληγιάννης θα μας ταξιδέψει σε μια βραδιά γεμάτη συναισθήματα, με ρυθμό αλέγκρο αλλά και νοσταλγικές νότες. Μαζί του, στο πιάνο ο Μάριος Καραμπότης και στο μπουζούκι ο Γιάννης Δεληγιάννης.\nΣτο χώρο θα τηρηθούν αυστηρά όλοι οι κανόνες υγιεινής και ασφάλειας που προβλέπονται βάσει των οδηγιών του Εθνικού Οργανισμού Δημόσιας Υγείας (ΕΟΔΥ) για τον Covid-19. Η χρήση μάσκας θα είναι υποχρεωτική καθ’ όλη τη διάρκεια της παραμονής στο χώρο.


Όλα είναι του μυαλού και η παντρειά της τύχης: Κάτι άσχετο\nΗ ζωή στα 60s\n«…Τα βήματα του βαριά στο διάδρομο ακούστηκαν μέχρι τη βεράντα όπου άπλωνα τη μπουγάδα. Έσπρωξα πίσω από το αριστερό μου αυτί το δίχτυ που συγκρατούσε τα μπικουτί και φώναξα:\n«Τάκηηηη, εσύ είσαι?»\n«Μμμμμ» ακούστηκε σαν αγελάδα από το διάδρομο.\nΑυτός είναι, σκέφτηκα και τίναξα το σώβρακο που κρατούσα. Το στερέωσα με ένα ξύλινο μανταλάκι και έσκυψα να πιάσω την άδεια κούπα που περιείχε μέχρι πριν από λίγο τα πλυμένα ρούχα. Μπήκα μέσα στην κουζίνα. Ο Τάκης είχε ήδη κάτσει στο τραπέζι και κρυβόταν πίσω από την εφημερίδα.\n«Τι θα φάμε?»\n«Τι πάλι? Πριν ένα μήνα φάγαμε για τελευταία φορά. Δεν σου αρέσει?»\nΟ Τάκης γύρισε σελίδα και δεν απάντησε. Έβγαλα το ταψί από το φούρνο και το άφησα μπροστά του πάνω στο τραπέζι. Ο Τάκης έκανε στο πλάι την εφημερίδα, έσκυψε, μύρισε τον μουσακά, έκανε μια γκριμάτσα επιδοκιμασίας και άφησε στο πάτωμα την εφημερίδα. Πήρε στα χέρια το πιρούνι.\n«Δεν θα πλυθείς πριν να φας?»\n«Α ναι, καλά.»\nΣηκώθηκε με θόρυβο, σέρνοντας την καρέκλα πάνω στο τσιμέντο. Πήγε μέχρι τον νεροχύτη, έριξε λίγο νερό στα χέρια του, δεν σαπουνίστηκε, και τα στέγνωσε πάνω στο παντελόνι του. Χώρκατος….»\nΗ ζωή στα 00s\n«…Τα βήματα του βαριά στο διάδρομο ακούστηκαν μέχρι τη βεράντα όπου άπλωνα τη μπουγάδα. Έσπρωξα πίσω από το αριστερό μου αυτί τα ισιωμένα μου μαλλιά βαμμένα ανταύγειες και φώναξα:\nΑυτός είναι, σκέφτηκα και τίναξα το boxer short που κρατούσα. Το στερέωσα με ένα πλαστικό μανταλάκι και έσκυψα να πιάσω την άδεια κούπα που περιείχε μέχρι πριν από λίγο τα πλυμένα ρούχα. Μπήκα μέσα στην κουζίνα. Ο Τάκης είχε ήδη κάτσει στο τραπέζι και κρυβόταν πίσω από την εφημερίδα.\n«Ταϊλανδέζο curry με pineapple και fried rice»\nΟ Τάκης γύρισε σελίδα και δεν απάντησε. Έβγαλα το wok από το φούρνο και το άφησα μπροστά του πάνω στο τραπέζι. Ο Τάκης έκανε στο πλάι την εφημερίδα, έσκυψε, μύρισε το curry, έκανε μια γκριμάτσα επιδοκιμασίας και άφησε στο πάτωμα την εφημερίδα. Πήρε στα χέρια το πιρούνι.\nΣηκώθηκε με θόρυβο, σέρνοντας την καρέκλα πάνω στα κεραμικά πλακάκια. Πήγε μέχρι τον νεροχύτη, έριξε λίγο νερό στα χέρια του, δεν σαπουνίστηκε, και τα στέγνωσε πάνω στο παντελόνι του. Χώρκατος….»\nΒαθύτερο νόημα: Δεν υπάρχει βαθύτερο νόημα. Ο χώρκατος παραμένει χώρκατος, όποια εποχή και αν ζει.\nposted by drakouna @ 1:02 pm 9 comments links to this post\nAt 31 January, 2007 13:28, liodara said...\nΠολύ μου άρεσε έτσι που το έθεσες...καθώς επίσης ...συμφωνω και απολύτως με τα λεγόμενά σου!!!!\nΤι να κάνουμε....Μερκά πράγματα δεν αλλάζουν με τίποτα....!\nAt 31 January, 2007 13:41, shashoura said...\ndrakouna mu geia su, parta ola dika su!!\nmipws telika kai to xwrkatillikki einai 8ema gonidiwn?? dld apa3 tzai eferes to mazi su,,,eteleiwse 8a to pareis tzai mazi su..\nAt 31 January, 2007 16:29, Anonymous said...\nΣτο Blogg της Δρακούνας έπεσα τυχαία , ως τότε αγνοούσα οτι υπαρχουν τετοιου ειδους σελίδες και μετα διάβασα και τον Gelial που δυστυχως έκλεισε το Blogg αλλα μου αρέσει πολύ ο τρόπος γραφής της Δρακούνας και την επισκεπτομαι συχνα , μπραβο συνεχισε έτσι.\nAt 31 January, 2007 21:45, Anonymous said...\nActually... it sounds like the 80's to me...\nAt 31 January, 2007 21:48, kangerlussuaq said...\nO tempora, o mores. Μερικά πράγματα είναι διαχρονικά, όπως είχες πει κι εσύ Δρακούνα,στο "Έξι Μίλι" (το οποιο θα κάνω αναπαράσταση τον ερχόμενο Μάρτη και ο Θεός να βάλει το χέρι του). Άλλα πράγματα πάλι εμφανίζονται όταν ξεχνάμε τι ήμασταν και πώς ζούσαμε κάποτε: Στη ζωή στα 00's ξέχασες να βάλεις και τη Σριλανκέζα που σερβίρει το φαγητό στους "ήρωες", εκτός και αν η Μάνταμ την είχε "δανείσει" στη φίλη της επειδή κάνει ετοιμασίες για το πάρτυ, έτσι θα πρέπει η ίδια να σερβίρει τον Σερ. Υπήρχαν Σριλανκέζες στα κυπριακά σπίτια, πενήντα χρόνια πριν; Πιο πιθανό ήταν να υπήρχαν κύπριες στα σπίτια των αγγλικών οικογενειών.\nAt 01 February, 2007 08:38, drakouna said...\nΗ Σρι Λανκέζα απελάθηκε διότι τηλεφωνούσε στα παιδιά της στη Σρι Λάνκα και ο λογαριασμός του τηλεφώνου εκτοξεύθηκε στα ύψη, επίσης ήταν (υποτίθεται) τεμπέλα και έπβλεπε βραζιλιάνικες σαπουνόπερες όλη μέρα στην τηλεόραση.\nΗ Μάνταμ είναι σε απόγνωση και ψάχνει νέα Σρι Λανκέζα.\nAt 01 February, 2007 10:02, Feezix Prof said...\nΤί σημαίνει χώρκατος?\nAt 01 February, 2007 10:27, drakouna said...\nχωριάτης, γύφτος, άξεστος, άνθρωπος χωρίς τρόπους.\nAt 01 February, 2007 14:28, Psychia said...\nΜε τη διαφορά πως εν εποχή '00 μπορείς να τον χωρίσεις τον χώρκατο και να μην του αφήσεις boxer short ούτε για δείγμα! Ζήτω το new age!


Σκηνοθεσία: John Eames Χώρα:Ηνωμένο Βασίλειο\tΕτος: 2020\tΔιάρκεια: 75'\nΤο ντοκιμαντέρ μεγάλου μήκους με τίτλο «Πορεία για την αξιοπρέπεια», ακολουθεί μια μικρή ομάδα ακτιβιστών της ΛΟΑΤΙ+ κοινότητας στο Τμπίλισι της Γεωργίας, στην προσπάθειά της να διεξάγει το πρώτο Φεστιβάλ Υπερηφάνειας (Pride Festival). Η ομάδα έχει να αντιμετωπίσει πολύ μεγάλη εχθρότητα από ακροδεξιές ομάδες, από την κυβέρνηση και από την ορθόδοξη εκκλησία της Γεωργίας. Αποτέλεσμα της εχθρότητας αυτής, μια μακρά ιστορία επιθέσεων στην ΛΟΑΤΙ+ κοινότητα με συχνό φαινόμενο την υποκίνηση αντιδιαδηλώσεων με χιλιάδες βίαιους συμμετέχοντες. Με τη Γεωργία να είναι μέλος της Ευρωπαϊκής Ένωσης και αντιρωσικά αισθήματα σταθερά στην πολιτική ατζέντα, οι Γεωργιανοί βρίσκονται σε μια κρίσιμη καμπή της ιστορίας τους. Πρέπει να διαλέξουν ανάμεσα στην πρόοδο και τα ανθρώπινα δικαιώματα ή αλλιώς, να ενδώσουν στην ευρύτερη ρωσική επιρροή. Καταμεσής αυτής της γεωπολιτικής κρίσης, οι αφοσιωμένοι στον σκοπό τους οργανωτές του Φεστιβάλ Υπερηφάνειας του Τμπίλισι, πασχίζουν με γενναιότητα να προβάλουν τις διεκδικήσεις τους σε μια χώρα, όπου οι εξελίξεις τρέχουν.


ΑΕΚ: Στους ανίσχυρους της κλήρωσης – The Panhellenic Post\nτο γκρουπ των ανίσχυρων θα μπει η ΑΕΚ στην σημερινή (18/09, 15:00) κλήρωση για τα playoffs του Europa League. Η Ένωση, σε περίπτωση που αποκλείσει τη Σεντ Γκάλεν στον τρίτο προκριματικό γύρο, θα κληθεί να αποκλείσει μία δυνατή ομάδα, αν και αρχικά θα μάθει ζευγάρι κι όχι έναν αντίπαλο.\nΑξίζει να σημειωθεί πως τα ζευγάρια είναι συνολικά 13, αλλά το ζευγάρι Βασιλεία – Ανόρθωση δεν μπορεί να κληρωθεί με την Ένωση, αφού η Σεντ Γκάλεν είναι ελβετική. Θυμίζουμε πως η ΑΕΚ θα αγωνιστεί την επόμενη Πέμπτη (24/09) με τη Σεντ Γκάλεν, ενώ τα playoffs θα διεξαχθούν την 1η Οκτωβρίου και θα είναι μονά παιχνίδια.\nΤΑ ΔΩΔΕΚΑ ΖΕΥΓΑΡΙΑ:\nTότεναμ (Αγγλία) – Σκεντίγια (Βόρεια Μακεδονία)\nΜπεσίκτας (Τουρκία) – Ρίο Αβε (Πορτογαλία)\nΣπόρτινγκ (Πορτογαλία) – Αμπερντίν (Σκωτία)\nΚοπεγχάγη (Δανία) – Πιαστ Γκλίβιτσε (Πολωνία)\nΑϊντχόφεν (Ολλανδία) – Μούρα (Σλοβενία)


Αστυνομικοί Θεσσαλονίκης:Λάδι στη φωτιά η πανεπιστημιακή αστυνομία-Τι προτείνουν\nΑΣΤΥΝΟΜΙΚΟΙ ΘΕΣΣΑΛΟΝΙΚΗΣ:ΛΑΔΙ ΣΤΗ ΦΩΤΙΑ Η ΠΑΝΕΠΙΣΤΗΜΙΑΚΗ ΑΣΤΥΝΟΜΙΑ-ΤΙ ΠΡΟΤΕΙΝΟΥΝ από Νίκος Ηλιάδης article https://mail.voria.gr/article/allou-idous-panepistimiaki-astinomia-protinoun-i-astinomiki-tis-thessalonikis Η Ένωση Αστυνομικών Υπαλλήλων έχει εκφράσει την πλήρη διαφωνία της προς την προωθούμενη από την κυβέρνηση ίδρυση πανεπιστημιακής αστυνομίας. 07.02.2021 11:11\n07/02/2021, 11:11 |\nΗ Ένωση Αστυνομικών Υπαλλήλων έχει εκφράσει την πλήρη διαφωνία της προς την προωθούμενη από την κυβέρνηση ίδρυση πανεπιστημιακής αστυνομίας.\nΤη δική τους πρόταση για την αποτελεσματικότερη φύλαξη των πανεπιστημίων παρουσιάζει μέσω της Voria.gr η Ένωση Αστυνομικών Υπαλλήλων Θεσσαλονίκης.\nΗ ΕΑΥΘ έχει εκφράσει την πλήρη διαφωνία της προς την προωθούμενη από την κυβέρνηση ίδρυση πανεπιστημιακής αστυνομίας. Οι αστυνομικοί της Θεσσαλονίκης προειδοποιούν, μάλιστα, ότι η ίδρυση αυτού του ειδικού σώματος “ρίχνει λάδι σε μια φωτιά η οποία δεν έχει σβήσει ακόμη”, αναφερόμενοι στις αντιδράσεις που υπήρξαν και εξακολουθούν, με αφορμή το νόμο για την κατάργηση του πανεπιστημιακού ασύλου. Όμως, δεν μένουν μόνον στις αντιρρήσεις, αλλά προχωρούν ένα βήμα παρακάτω, διατυπώνοντας τη δική τους εναλλακτική πρόταση.\nΜιλώντας στην Voria.gr ο πρόεδρος της Ένωσης Αστυνομικών Υπαλλήλων Θεσσαλονίκης Θόδωρος Τσαϊρίδης εξηγεί κατ' αρχάς τους λόγους της διαφωνίας τους για την ίδρυση της πανεπιστημιακής αστυνομίας. Προβλέπει ότι το εγχείρημα θα αποτύχει, “πρώτον γιατί θα βρεθεί απέναντι σε μια έντονη πολιτική πόλωση η οποία ακόμη δεν έχει κοπάσει από την κατάργηση του πανεπιστημιακού ασύλου. Επιπλέον, πολλοί από τους πανεπιστημιακούς, εμφανίζονται αντίθετοι”.\nΟ πρόεδρος της ΕΑΥΘ εκφράζει τους φόβους του ότι “στο τέλος θα την πληρώσουν αυτοί οι νέοι αστυνομικοί. Διότι, είναι βέβαιο πως όσοι επιλεγούν για να στελεχώσουν αυτό το νέο σώμα θα βρεθούν αντιμέτωποι με πολύ δύσκολες καταστάσεις. Πώς θα μπορέσουν αυτοί, χωρίς εξοπλισμό, να αντιμετωπίσουν τις οργανωμένες επιθέσεις των γνωστών εκατό, διακοσίων ατόμων που σίγουρα θα αντιδράσουν; Πολύ φοβάμαι ότι θα φτάσουμε στο σημείο να καλείται η αστυνομία για να προστατέψει τους αστυνομικούς και όχι για να πατάξει την παραβατικότητα μέσα στα πανεπιστήμια” επισημαίνει ο κ. Τσαϊρίδης.\n“Έτσι κι αλλιώς”, συμπληρώνει, “το σώμα αυτό θα έχει κυρίως διαπιστωτικό χαρακτήρα και όταν κρίνει ότι απαιτείται παρέμβαση της αστυνομίας τότε θα επεμβαίνουν οι συνάδελφοί μας που υπηρετούν σε τμήματα εκτός των πανεπιστημίων. Όμως αυτό μπορεί να γίνει και σήμερα, μετά την κατάργηση του πανεπιστημιακού ασύλου”.\nΟι αστυνομικοί της Θεσσαλονίκης αναγνωρίζουν ότι κάτι παραπάνω πρέπει να γίνει ώστε να φυλάσσονται καλύτερα τα πανεπιστήμια. “Χρειάζεται όντως να δημιουργηθεί ένα εποπτικό σώμα το οποίο θα βρίσκεται μέσα στα πανεπιστήμια, όχι όμως για να αποτρέπει, αλλά για να διαπιστώνει και όταν υπάρχει ανάγκη να καλείται η αστυνομία”, αναφέρει ο κ. Τσαϊρίδης. Εξηγώντας περαιτέρω την πρότασή του αναφέρει ότι “αυτό το σώμα με τις εποπτικές αρμοδιότητες, μπορεί να εκπαιδευτεί από εμάς, αλλά θα πρέπει να είναι υπό την ευθύνη του πρύτανη και να υπάγεται στο υπουργείο Παιδείας και όχι να είναι τμήμα της Ελληνικής Αστυνομίας”.\nΥπογραμμίζει πως με την παρουσία αυτού του σώματος και υπό την προϋπόθεση ότι όσοι είναι αρμόδιοι να εφαρμόσουν το νόμο, θα το κάνουν, τα πανεπιστήμια μπορούν να φυλάσσονται αποτελεσματικά. “Ακόμη και σήμερα, μετά την κατάργηση του πανεπιστημιακού ασύλου, θα μπορούσαν να είναι πολύ καλύτερα τα πράγματα, όμως κάποιοι αρνούνται να εφαρμόσουν το νόμο. Ας ελεγχθούν ποιοι είναι αυτοί και ας αποδοθούν οι ευθύνες εκεί που ανήκουν. Αυτό χρειάζεται και όχι η ίδρυση ενός ακόμη αστυνομικού σώματος” τονίζει ο πρόεδρος της ΕΑΥΘ.


Σχετικά Με Εμάς – Linos Inn\nΗ λέξη ‘’λινός’’ αναφέρεται στην αρχαία εγκατάσταση όπου με πολύ πρωτόγονους τρόπους πιέζονταν τα σταφύλια για την παραγωγή κρασιού. Λόγω του ότι βρέθηκαν μέσα στα παλιά σπίτια κατά την ανακαίνιση τους, αποφασίστηκε όπως ονομαστεί το κατάλυμα ‘’Linos Inn’’.\nΤο Linos Inn αποτελείται από διάφορα είδη καταλυμάτων συμπεριλαμβανομένων στούντιο, δωματίων με διπλά κρεβάτια και σουίτες. Το εστιατόριο Linos προσφέρει διεθνή και κυπριακή κουζίνα και ένα Pizza-café.\nΌλα τα δωμάτια διαθέτουν κλιματισμό και παλιά παραδοσιακά έπιπλα, μπαλκόνι ή βεράντα, κεντρική θέρμανση, μπάνιο και τουαλέτα, τηλέφωνο, ραδιόφωνο, δορυφορική τηλεόραση, Mini bar, τζάκι και τζακούζι στα πιο πολλά από αυτά.\nΤα στούντιο είναι εξοπλισμένα με ψυγείο, διπλό τζακούζι και τις υπόλοιπες εγκαταστάσεις των υπόλοιπων δωματίων.\nΥπάρχει επίσης σάουνα και μπαρ, ένας μικρός κήπος και δύο βεράντες για αποκλειστική χρήση από τους πελάτες μας.\nΥπάρχει επίσης αίθουσα συνεδριάσεων για 30 άτομα περίπου, εξοπλισμένη με κλιματισμό και οπτικά βοηθήματα παρουσιάσεων, αίθουσα διδασκαλίας, καθιστικό και σύντομα θα προστεθεί ένα κελάρι κρασιού.\nΗ λέξη ‘’λινός’’ αναφέρεται στην αρχαία εγκατάσταση όπου με πολύ πρωτόγονους τρόπους πιέζονταν τα σταφύλια για την παραγωγή κρασιού\nLinos Inn, Κακοπετριά , Κύπρος\n10 ΔΩΜΑΤΙΑ ΜΕ ΤΖΑΚΙ\n15 Χιλιόμετρα ΑΠΟ ΤΟ MOUNT OLYMPUS


Το πιθανότερο σενάριο είναι η κατάθεση στην Βουλή ρύθμισης που θα αφαιρεί την αρμοδιότητα για την διεξαγωγή του διαγωνισμού από το ΕΣΡ και θα την δίνει στο υπουργικό συμβούλιο\nΠρος νομοθετική πρωτοβουλία που θα παρακάμπτει το ΕΣΡ και θα δίνει το σύνολο των διαδικασιών για την αδειοδότηση των τηλεοπτικών σταθμών στον αρμόδιο υπουργό προσανατολίζεται η κυβέρνηση μετά το πλήρες αδιέξοδο που προέκυψε στην Διάσκεψη των Προέδρων της Βουλής.\nΩς βασική αιτία της αποτυχίας συγκρότησης ΕΣΡ αποτελεί η άκαμπτη στάση κυβέρνησης και αντιπολίτευσης στο ζήτημα της αρμοδιότητας για τον καθορισμό του αριθμού καναλιών πανελλαδικής εμβέλειας. Από την μια η κυβέρνηση επιθυμεί να διατηρήσει τα προνόμια που δίνει ο σχετικός νόμος στον αρμόδιο υπουργό Νίκο Παππά και κυρίως το να αποφασίζει τον αριθμό των καναλιών. Από την άλλη η πλειοψηφία της αντιπολίτευσης έθεσε ως προϋπόθεση συναίνεσης την αφαίρεση των εξουσιών από τον υπουργό και την ανάληψη όλης της διαδικασίας από την ανεξάρτητη αρχή.\nΠλέον και όπως δήλωσε ο κ. Παππάς σε δημοσιογράφους αμέσως μετά την αποτυχία της Διάσκεψης των προέδρων της Βουλής να εκλέξει τα νέα μέλη του ΕΣΡ, η κυβέρνηση οφείλει να προχωρήσει άμεσα στην δημοπρασία των τηλεοπτικών συχνοτήτων καθώς αποτελεί προαπαιτούμενο για την ολοκλήρωση της πρώτης αξιολόγησης. Επιβεβαίωσε δε ότι πιθανότερο σενάριο είναι η κατάθεση στην Βουλή ρύθμισης που θα αφαιρεί την αρμοδιότητα για την διεξαγωγή του διαγωνισμού από το ΕΣΡ και θα την δίνει στο υπουργικό συμβούλιο. Πάντως άλλες πηγές αναφέρουν ότι το Μέγαρο Μαξίμου επεξεργάζεται και δεύτερο σενάριο που θέλει πρωτοβουλία από το προεδρείο της Βουλής για αύξηση των μελών της Διάσκεψης των Προέδρων με τέτοιο τρόπο ώστε να επιτυγχάνεται η απαραίτητη πλειοψηφία των 4/5. Αυτό ωστόσο λαμβάνει ελάχιστες πιθανότητες καθώς στο παρελθόν το είχε αποκλείσει ο κ. Νίκος Βούτσης.\nΗ πρόταση Βούτση\nΝωρίτερα και κατά την έναρξη της Διάσκεψης των Προέδρων ο κ .Βούτσης παρουσίασε την τελική πρότασή του για την στελέχωση του ΕΣΡ πάνω στην οποία θα έγινε και η σχετική ψηφοφορία. Ο κ. Βούτσης πρότεινε τους:\nΛαοκράτη Βάσση για την θέση του προέδρου ΕΣΡ\nΡοδόλφο Μορώνη για την θέση του αντιπροέδρου\nΚαι για μέλη τους: Βασίλης Καραποστόλη, Γιώργο Κόλλιας (στέλεχος Εθνικής Τράπεζας στον τομέα για τα οικονομικά των media), Λίλιαν Μήτρου, Φάνη Πετραλιά (γραμματέας μορφωτικού ιδρύματος ΕΣΗΕΑ), Γιώργος Πλείος, Γιάννης Τζανετάκος (πρώην διευθυντής 9,84 )\nΤελικά η πρόταση καταψηφίστηκε καθώς δεν συγκέντρωσε την σύμφωνη γνώμη των 4/5. Συγκεκριμένα υπέρ της πρότασης ψήφισαν οι 12 βουλευτές του ΣΥΡΙΖΑ και των ΑΝΕΛ. Καταψήφισαν οι 7 βουλευτές της ΝΔ, του ΠΑΣΟΚ, της Χρυσής Αυγής και της Ενωσης Κεντρώων ενώ οι τρεις βουλευτές από ΚΚΕ και Ποτάμι δήλωσαν «παρών».\nΔένδιας: Να τηρηθεί το Σύνταγμα και να επιστρέψουν οι αρμοδιότητες στο ΕΣΡ\nΑπό την πλευρά της ΝΔ, ο κ. Νίκος Δένδιας ξεκαθάρισε ότι προϋπόθεση για την συναίνεση της αξιωματικής αντιπολίτευσης είναι η επιστροφή των αρμοδιοτήτων για την τακτοποίηση του ραδιοτηλεοπτικού τοπίου στο ΕΣΡ. Ο ίδιος μάλιστα υποστήριξε ότι υπάρχει χάσμα μεταξύ της στάσης του πρωθυπουργού Αλέξη Τσίπρα και της τοποθέτησης του αρμόδιου υπουργού Νίκου Παππά.\n«Για εμάς υφίσταται ένα μεγάλο θέμα αρχή. Αφορά κυρίως τις αρμοδιότητες του υπουργού όπως προβλέπονται στο 2ο άρθρο του σχετικού νόμο. Είναι αρμοδιότητες που πρέπει να επιστρέψουν στο ΕΣΡ» ανέφερε ο κ. Δένδιας για να προσθέσει «Αν δεν συμβεί αυτό, η στελέχωση έστω και με τους άριστους δεν μπορεί να επιτελέσει τον σκοπό που ο συνταγματικός νομοθέτης προβλέπει για την κατοχύρωση του ρόλου του ΕΣΡ». Συνέχισε δε λέγοντας: ««Με πληροφόρησε ο πρόεδρος της ΝΔ πως η αντίδραση του κ. Τσίπρα δεν ήταν αρνητική και κάθετη. Αναμέναμε επ αυτού την κυβερνητική τοποθέτηση. Με έκπληξη μας δόθηκε η τοποθέτηση του κ. Παππά στις κάμερες ο οποίος έκανε δήλωση περι μεταφοράς της αρμοδιότητάς του στην εθνική αντιπροσωπία. Είναι αδόκιμο και δεν είναι τρόπος σοβαρού διαλόγου κομμάτων. Παρακαλώ να επανέλθει το ζήτημα στην επαναφορά των αρμοδιοτήτων στο ΕΣΡ. Αυτό είναι απαραίτητο. Εμείς επιθυμούμε σφόδρα να τελειώσει η κατάσταση αβεβαιότητας και ασυδοσίας του σκηνικού. Έντονα παρακαλούμε την κυβέρνηση και τα άλλα κόμματα να στέρξουν σε αυτή την θέση».\nΟ κ. Θανάσης Παφίλης υπενθύμισε την πάγια στάση του ΚΚΕ σε ανάλογες διαδικασίες. «Όλοι εδώ ζούμε και αντιλαμβανόμαστε τον ρόλο των ΜΜΕ και των κρατικών κάτω από τον έλεγχο των κυβερνήσεων. Δυστυχώς και σήμερα τα δείγματα που έχουμε επιβεβαιώνουν αυτές τις κρίσεις έστω και με μικρές βελτιώσεις. Αντιλαμβανόμαστε το παζάρι και τις συζητήσεις που γίνονται. Αντιλαμβανόμαστε και αυτούς που διαφωνούν και τους σκοπούς που υπηρετούν» σημείωσε μεταξύ άλλων και πρόσθεσε ότι «εμείς εμμένουμε στην θέση «παρών»».\nΟ κ. Μάριος Γεωργιάδης (Ενωση Κεντρώων) εξέφρασε τον προβληματισμό του για τους εργαζόμενους που θα χάσουν την δουλεία τους από τον περιορισμό των καναλιών.\nΛοβέρδος: Ο υπουργός δεν είναι «αγορά»\nΟ κ. Ανδρέας Λοβέρδος (ΠΑΣΟΚ) ξεκαθάρισε ότι το κόμμα του έχει την πολιτική διάθεση για την στελέχωση του ΕΣΡ. Επισήμανε όμως ότι για να υπερψηφίσει πρέπει να πληρωθούν δύο προϋποθέσεις: «Η απόφαση που με αντισυνταγματικό τρόπο έχει πάρει ο υπουργός να καθορίζει τον αριθμό να έρθει με σχέδιο στην Βουλή. Να ξέρουμε πως προκύπτει αυτός ο αριθμός. Ακούω ότι η κυβέρνηση έχει συγκεκριμένο αριθμό γιατί η αγορά δεν αντέχει. Ο υπουργός όμως δεν είναι η αγορά εκτός αν θέλει να παίξει αυτό το ρόλο. Επίσης πρέπει άμεσα η Διάσκεψη να μάθει για τις επιστολές που έχει στείλει στον υπουργό η ευρωπαϊκή επιτροπή για το θέμα. Εμείς δεν συμμετέχουμε για δεύτερη φορά σε φιάσκο και επειδή υπάρχει το παράδειγμα της Πολωνίας μπροστά μας εμείς δεν θέλουμε να πέσουμε στην παγίδα». Σημείωσε τέλος πως «η κατάσταση δεν θα διορθωθεί με το να φέρετε τροπολογία που θα δίνεται την αρμοδιότητα του καθορισμού του αριθμού αδειών στην Βουλή».\nΕπίσης, ο κ. Γιώργος Μαυρωτάς από το Ποτάμι χαρακτήρισε «θετικό βήμα» την δήλωση του κ. Παππά για ανάληψη της αρμοδιότητας του αριθμού των αδειών από την Βουλή αρκεί όπως είπε η απόφαση να λαμβάνεται με αυξημένη πλειοψηφία 180 βουλευτών.\nΠαππάς: η δημοπρασία των τηλεοπτικών αδειών είναι απαίτηση των εταίρων\n«Πρέπει να γνωρίζει η Βουλή ότι ο διαγωνισμός απορρέει από συμφωνία με εταίρους. Είναι υποχρέωση της χώρας» επισήμανε ο κ. Νίκος Παππάς για να τονίσει ότι «πρέπει η ΝΔ να πάρει θέση για την τελευταία κίνηση καλής θέλησης της πλειοψηφίας που λέει να περάσει η αρμοδιότητα του αριθμού των καναλιών στην Βουλή». Ο ίδιος υποστήριξε ότι δεν θα υπάρξει ζήτημα δραματικής αύξησης της ανεργίας στον κλάδο καθώς ο νόμος προβλέπει ρήτρα για 400 εργαζόμενους ανα τηλεοπτικό σταθμό εθνικής εμβέλειας. Σημείωσε δε ότι εκτός από τα ενημερωτικά κανάλια που όπως έχει δηλώσει δεν μπορούν να είναι περισσότερα από τέσσερα θα δοθούν άδειες και για κανάλια ποικίλης ύλης εθνικής εμβέλειας.\n«Κάνω έκκληση να μην αφήσετε την ευκαιρία να πάει χαμένη» ειπε απευθυνόμενος στην αντιπολίτευση «Υπάρχουν οι δυνατότητες και οι προϋποθέσεις και νομίζω ότι ως εκπρόσωποι του λαού και έχοντας στο νου μας το γενικό καλό πρέπει να προχωρήσουμε στην συγκρότηση του ΕΣΡ για να ολοκληρωθεί ομαλά η αδειοδότηση των καναλιών. Μην αφήσουμε πολιτικές ή άλλες σκοπιμότητες να μπουν εμπόδιο σε αυτή την διαδικασία».


Ολοκληρώθηκε η επίσκεψη του καθηγητή Ρομποτικής από το Middlesex University - GLOBAL S. & C. EDUCATIONAL SERVICES\nΟλοκληρώθηκε η επίσκεψη του καθηγητή Ρομποτικής από το Middlesex University\nΟλοκληρώθηκε με απόλυτη επιτυχία η επίσκεψη του καθηγητή Ρομποτικής, Nick Weldin, από το Middlesex University, που ήρθε στην Κύπρο μετα από πρόσκληση της Global Education, αντιπρόσωπου του Πανεπιστημίου στην Κύπρο.\nΟ καθηγητής πραγματοποίησε μια σειρά από βιωματικά εργαστήρια στην έκθεση ¨Εκπαίδευση και Επαγγέλματα» που διεξήχθη την Κυριακή 27 Ιανουαρίου στην Κρατική έκθεση. Οι μαθητές που επισκέφτηκαν την έκθεση είχαν την ευκαιρία να παρακολουθήσουν δωρεάν εργαστήρια Ρομποτικής διάρκειας 1 ώρας. Η εμπειρία αυτή ήταν μοναδική αφού για πρώτη φορά οι μαθητές είχαν την ευκαιρία να ενημερωθούν για ένα σύγχρονο επιστημονικό τομέα που θα έχει μεγάλή επίδραση για το μέλλον της ανώτερης παιδείας και της ζωής μας.\nΤο πρόγραμμα του ταξιδιού του καθηγητή ολοκληρώθηκε με επισκέψεις σε επιλεγμένα σχολεία της Λευκωσίας. Ο καθηγητής με την συνοδεία της Head of EU Recruitment του Middlesex University, κα. Μαρκέλλα Χαραλάμπους και μέλη της Global Education, επισκέφτηκε την Τεχνική Σχολή Μακαρίου Γ στην Λευκωσία, την Αμερικάνικη Ακαδημία Λευκωσίας, το Pascal English School Λευκωσίας, το Grammar School και το G C School of Careers για να ενημερώσει τους μαθητές για τον νέο αυτό κλάδο και τις προοπτικές του. Οι μαθητές έδειξαν τρομερό ενδιαφέρον και έκαναν αρκετές ερωτήσεις στον καθηγητή.\nΕυχαριστίες σε όλα τα σχολεία που μας φιλοξένησαν. Πολλές ευχαριστίες επίσης οφείλουμε στην Ομοσπονδία Συνδέσμων Γονέων Μέσης και Τεχνικής Εκπαίδευσης Λευκωσίας, ειδικότερα δε στον πρόεδρό της, Χαράλαμπο Διονυσίου και Κώστα Ευαγγέλου για την πολύτιμη στήριξη τους. Τέλος, ιδιαίτερες ευχαριστίες στο πανεπιστήμιο του Middlesex που δέχτηκε την πρόσκληση μας και ειδικότερα στην κα. Μαρκέλλα Χαραλάμπους.\nΓια περισσότερες πληροφορίες για τα προγράμματα σπουδών Ρομποτικής του πανεπιστημίου του Middlesex αλλά και για αίτηση στο πανεπιστήμιο μπορείτε να επικοινωνήσετε με την Global Education στο 22 780250 ή 22785022.\nBy Global Education|2019-01-31T21:07:41+02:0031/01/2019|


«Το Χαμόγελο του Παιδιού»: Απολογισμός του έργου για το έτος 2011 -Παρουσίαση βασικών και σημαντικών στόχων για το 2012 - epirus24.gr ioannina24.gr arta24.gr preveza24.gr igoumenitsa24.gr\n«Το Χαμόγελο του Παιδιού»: Απολογισμός του έργου για το έτος 2011 -Παρουσίαση βασικών και σημαντικών στόχων για το 2012\nΌπως χαρακτηριστικά δήλωσε: «Το 2011 ήταν εξαιρετικά δύσκολο για Το Χαμόγελο του Παιδιού. Το Φεβρουάριο είχαμε μόλις 1,5 μήνα οικονομικής ζωής. Η ανταπόκρισή όλων στην κραυγή αγωνίας μας ήταν συγκινητική. Χάρη στη συμμετοχή όλων ... τα καταφέραμε! Συντελέστηκε πραγματικά ένα θαύμα!\nΑυτήν τη στιγμή επισκέπτονται τον ιστότοπό μας 3570 guests και κανένα μέλος


Ο άγιος Μεγαλομάρτυς Ευστάθιος | NewsNowgr.com\nΟ θρησκομανής και ακόλαστος αυτοκράτορας έγινε θηρίο από το θυμό του. Αντί για τιμές, διέταξε να του αφαιρέσουν τη στολή του στρατηγού και με κολακείες προσπαθούσε να τον μεταπείσει. Αλλά εκείνος έμεινε σταθερός στην πίστη του, όπως και η οικογένειά του. Τότε άρχισαν τα βασανιστήρια. Τους οδήγησαν σε μια πεδιάδα και αμόλησαν ένα πεινασμένο λιοντάρι να τους κατασπαράξει. Εκείνο όμως τους σεβάστηκε και δεν τους έβλαψε, αλλά σαν υπάκουο σκυλάκι τους κουνούσε φιλικά την ουρά του! Μετά από αυτό διέταξε να κατασκευάσουν ένα μεγάλο χάλκινο βόδι, να το πυρακτώσουν και να τους κλείσουν μέσα, να πεθάνουν μαρτυρικό θάνατο. Εκείνοι μπήκαν με ευχαρίστηση στον φοβερό κλίβανο, όπου προσευχόμενοι άφησαν οι ψυχές τους τα εγκόσμια και πέταξαν στα ουράνια. Όταν άνοιξαν οι δήμιοι τον κλίβανο βρήκαν άθικτα τα τίμια λείψανά τους, γεγονός που έκαμε πολλούς ειδωλολάτρες να ομολογήσουν πίστη στο Χριστό. Τα έθαψαν με τιμές οι διωκόμενοι Χριστιανοί. Η μνήμη τους τιμάται στις 20 Σεπτεμβρίου. thriskeftika\nΟ αποχαιρετισμός της ΕΡΤ στον Δημήτρη Καρανικόλα


Τα κάστανα της Γρίβας στήν υγεία μας. | …η εφημερίδα της Γρίβας…\nPosted on 07/08/2009 by koioschristos\nΗμερομηνία : 7-8-2009\nΟ καρπός της, τα κάστανα ανήκουν στους ξηρούς καρπούς. Τα αγαπάμε πάρα πολύ, αλλά δυστυχώς τα γευόμαστε λίγους μήνες το χρόνο και κυρίως το χειμώνα. Τα τρώμε ζεστά ξεροψημένα ή βραστά. Γίνονται φανταστικό γλυκό του κουταλιού ( www.oigoumenisses.gr ) ή τούρτα, ενώ είναι υπέροχα βουτηγμένα σε λιωμένη σοκολάτα. Συνοδεύουν τη χριστουγεννιάτικη γαλοπούλα στη γέμισή της μαζί με κουκουνάρι, καρύδια και σταφίδες.


Δικτατορία και Μεταπολίτευση | Η Εφημερίδα των Συντακτών\nΕΚΔΟΣΕΙΣ - ΒΙΒΛΙΑ 10.05.2017, 17:20\nΠριν από λίγες ημέρες, με την ευκαιρία της συμπλήρωσης μισού αιώνα από την εγκαθίδρυση της δικτατορίας των συνταγματαρχών, κυκλοφόρησε από τις εκδόσεις Θεμέλιο το βιβλίο του Λεωνίδα Καλλιβρετάκη «Δικτατορία και Μεταπολίτευση».\nΠρόκειται για το τρίτο βιβλίο της σειράς για τη μεταπολίτευση που εγκαινίασε το Θεμέλιο.\nΣτην ίδια σειρά κυκλοφορούν οι συλλογικοί τόμοι: «Μεταπολίτευση. Η Ελλάδα στο μεταίχμιο δύο αιώνων», σε επιμέλεια των Μάνου Αυγερίδη, Εφης Γαζή και Κωστή Κορνέτη, και «Η Μεταπολίτευση ’74-’75. Στιγμές μιας μετάβασης», σε επιμέλεια των Βαγγέλη Καραμανωλάκη, Ηλία Νικολακόπουλου και Τάσου Σακελλαρόπουλου.\nΤο βιβλίο του Καλλιβρετάκη -με πρόλογο του Ηλία Νικολακόπουλου- αποτελείται από έξι αυτοτελείς μελέτες:\nΗ πρώτη αφορά τον όρο «χούντα» (σημαίνον και σημαινόμενα).\nΠρόκειται για μια αναλυτική έρευνα αναφορικά με τον όρο χούντα, τη σημασία του στο εξωτερικό, τη χρήση του κατά καιρούς στην Ελλάδα, το πότε και για ποιους λόγους έλαβε στη χώρα μας τη σημασία που έχει σήμερα και που είναι κοινώς αποδεκτή.\nΗ μελέτη αυτή, αν και έχει τη δική της σημασία για τους ιστορικούς, αποδεικνύεται άκρως ενδιαφέρουσα και για τους μελετητές της γλώσσας, οι οποίοι θα μπορούσαν να βγάλουν ενδιαφέροντα συμπεράσματα αναφορικά με τις κοινωνικές, ιστορικές και, κάποτε, πολιτικές συνθήκες κάτω από τις οποίες μια ξένη λέξη ενσωματώνεται και αποκτάει συγκεκριμένο περιεχόμενο σε μία άλλη γλώσσα.\nΗ δεύτερη μελέτη φέρει τον τίτλο «Το ‘‘σαμποτάζ’’ του Εβρου χωρίς ζάχαρη. Μια απόπειρα αναψηλάφησης».\nΟ συγγραφέας ερευνά εξαντλητικά, σε όλες της τις πτυχές και συνέπειες, μέσα από πλήθος πηγών, την προβοκάτσια που οργάνωσε ο Γ. Παπαδόπουλος σε στρατιωτική μονάδα στον Εβρο τον Ιούνιο του 1965.\nΗ τρίτη μελέτη του Καλλιβρετάκη απαντάει στο ερώτημα: «Τι συνέβη τον Ιανουάριο του 1968;».\nΟ συγγραφέας ερευνά τα ιστορικά στοιχεία σε βάθος και αποκαλύπτει τις συγκρούσεις φατριών στο εσωτερικό της χούντας αλλά και το διπλωματικό υπόβαθρο των σχέσεων του καθεστώτος κυρίως με τις ΗΠΑ στην πορεία σταθεροποίησής του.\nΙδιαίτερο ενδιαφέρον έχουν τα στοιχεία που παρατίθενται για τον ρόλο και τη δράση του Ιωάννη Λαδά στο πλαίσιο του καθεστώτος.\nΗ τέταρτη μελέτη, με τον γενικό τίτλο «Το ελληνικό δικτατορικό καθεστώς στη συγκυρία του μεσανατολικού πολέμου του 1973», απαντάει και καταρρίπτει τον αστικό μύθο, ότι ο Παπαδόπουλος ανατράπηκε λόγω της στάσης του στον αραβοϊσραηλινό πόλεμο του 1973.\nΟι τελευταίες δύο μελέτες αφορούν τη μεταπολίτευση.\nΣυγκεκριμένα η πέμπτη, απαντάει στο ερώτημα: «Πότε ονομάστηκε “Μεταπολίτευση” η κατάρρευση της δικτατορίας το 1974 και τι σήμαινε ο όρος στην πρώτη περίοδο;».\nΕπίσης επισημαίνει τους κινδύνους που περικλείει η στρεβλή κατάχρηση του όρου μέχρι σήμερα.\nΗ έκτη μελέτη αναφέρεται στην αποχουντοποίηση και στον νομικό χαρακτηρισμό του πραξικοπήματος ως «στιγμιαίου» αδικήματος.\nΣτο πλαίσιο αυτό ο συγγραφέας εξηγεί αναλυτικά πώς εφαρμόστηκε η αποχουντοποίηση στον στρατό, στα σώματα ασφαλείας, στη Δικαιοσύνη, στους δημοσίους οργανισμούς και στον Δικηγορικό Σύλλογο.\nΧωρίς αμφιβολία, το βιβλίο του Καλλιβρετάκη προσθέτει στην ιστορική μας γνώση και αποτελεί χρήσιμη πηγή γνώσεων όχι μόνο για τους ιστορικούς αλλά και για τον απλό αναγνώστη.\nΤο πλήθος των αναφορών, ο ψύχραιμος τρόπος προσέγγισής τους και ο προσεκτικός συνδυασμός τους αποτελούν τα μεγάλα πλεονεκτήματα του συγγραφέα και του συγκεκριμένου έργου.\nΩστόσο, ο Καλλιβρετάκης έχει ένα ακόμη σημαντικό προσόν: δεν γράφει για τους ειδικούς, ακόμα και στα πιο περίπλοκα θέματα.\nΓράφει απλά, κατανοητά και τεκμηριωμένα, με τρόπο που να γίνεται αντιληπτός ακόμη και από τον πλέον αδαή -στα ιστορικά ζητήματα που εξετάζει- αναγνώστη.\nΜε αυτή την έννοια το βιβλίο του απευθύνεται σε όλους όσοι ενδιαφέρονται για τη σύγχρονη Ιστορία του τόπου μας -και ειδικότερα για την ιστορία της δικτατορίας-, ανεξαρτήτως του γνωστικού επιπέδου τους.\nΗ αποχουντοποίηση - Απόσπασμα από το βιβλίο\nΣυμπερασματικά, η αποχουντοποίηση δεν έγινε μεν στον βαθμό που θα ευελπιστούσε κάποιος αλλά, εάν ληφθεί υπόψη ότι η ελληνική Μεταπολίτευση ήταν σε μεγάλο βαθμό προϊόν ενός καταρχήν συμβιβασμού, έγιναν ορισμένα πράγματα που δεν πρέπει να υποτιμώνται.\nΓενικά, ο Στρατός εκκαθαρίστηκε και τιμωρήθηκε σε μεγαλύτερο βαθμό απ’ όσο τα Σώματα Ασφαλείας.\nΑυτό δεν είναι περίεργο, αν ληφθεί υπόψη ότι ο Στρατός ήταν εκείνος που είχε την πρωτοβουλία του πραξικοπήματος, αυτονομούμενος όχι μόνο έναντι της πολιτειακής και πολιτικής ηγεσίας, αλλά και έναντι της στρατιωτικής ιεραρχίας, και ανατρέποντας μάλιστα μια κυβέρνηση της Δεξιάς.\nΕπιπλέον, η κατάλυση της πειθαρχίας και οι κακοποιήσεις ανωτέρων αξιωματικών από υφισταμένους τους στην ΕΣΑ, δεν μπορούσαν να μείνουν αναπάντητες.\nΕίναι χαρακτηριστικές οι βαριές ποινές που επιβλήθηκαν στη δίκη της ΕΣΑ, με πολύ μικρές μετατροπές στον δεύτερο βαθμό.\nΕπρεπε ο Στρατός να νουθετηθεί με σαφή τρόπο και να υποταχθεί στην πολιτική εξουσία και στη στρατιωτική ιεραρχία.\nΚαι αυτό φαίνεται πως επετεύχθη, όπως προκύπτει εκ του αποτελέσματος, θέτοντας τέλος σε μια νοσηρή παράδοση στρατιωτικών επεμβάσεων που ταλάνιζε τη χώρα από τις αρχές του 20ού αιώνα.\nΤα Σώματα Ασφαλείας, αντιθέτως, είχαν παίξει επί δικτατορίας τον ρόλο που είθισται να παίζουν, και τον οποίο, με κάποιες μικρές διορθώσεις, αναμενόταν να συνεχίσουν να παίζουν.\nΣε κάθε περίπτωση, πάντως, αυτό που έγινε στην Ελλάδα, όσο λίγο κι αν θεωρηθεί πως ήταν, υπήρξε μοναδικό, αν συγκριθεί με ανάλογες περιπτώσεις σε άλλες χώρες.\nΣτην Ισπανία, λόγου χάριν, ο νόμος περί αμνηστίας του 1977, που παραμένει ακόμη σε ισχύ, ρητά απαγορεύει κάθε δίωξη κατά των εγκλημάτων που διαπράχθηκαν από το καθεστώς του Franco.\nΗ ‘‘κάθαρση’’ λοιπόν εκεί δεν έγινε ποτέ, έστω και στη συζητήσιμη κλίμακα που επιχειρήθηκε εδώ.\nΑλλά και στην περίπτωση της Πορτογαλίας, που η μεταβολή δεν υπήρξε αποτέλεσμα συμβιβασμού αλλά μιας επανάστασης, έστω και στρατιωτικής, οι συνέπειες για τους επικεφαλής ή τα όργανα της δικτατορίας υπήρξαν ελάχιστες έως μηδενικές.\nΕΚΔΟΣΕΙΣ - ΒΙΒΛΙΑ 31.05.2019, 10:33\nΤα fake news στην αρχαία Ρώμη\nΗ ιστορία του Νέρωνα δεν είναι το μοναδικό παράδειγμα μίας διεστραμμένης παραλλαγής των ιστορικών γεγονότων που μας έχει παραδοθεί και αποτελεί τμήμα της συλλογικής φαντασίας ακόμη και σήμερα.


«Πράσινο φως» για 3,2 δισ. στην Ελλάδα δίνει το ΔΝΤ - Flashnews.gr\n«Πράσινο φως» για 3,2 δισ. στην Ελλάδα δίνει το ΔΝΤ\nΤην κρίση του ΔΝΤ για τις προοπτικές της χώρας και την χορήγηση της δόσης των 3,2 δισ. ευρώ στην Ελλάδα αναμένει να ακούσει σήμερα η Αθήνα. Στις 5 το απόγευμα (ώρα Ελλάδος) συνεδριάζει στην Ουάσιγκτον το διοικητικό συμβούλιο του Ταμείου για να εξετάσει την έκθεση αξιολόγησης για τη βιωσιμότητα του ελληνικού χρέους μετά και την επαναγορά των κρατικών ομολόγων.\nΑπό την έκθεση βιωσιμότητος του ελληνικού χρέους και τους στόχους που θα τεθούν με ορίζοντα το 2020 θα εξαρτηθεί όχι απλώς η επόμενη δόση, αλλά και η παραμονή ή όχι του ΔΝΤ στο ελληνικό πρόγραμμα.\nΣτην «εξίσωση» για το ελληνικό χρέος μπαίνουν όμως προς συζήτηση και τα μέτρα εξοικονόμησης επιπλέον 4 δισ. ευρώ για τη διετία 2015-16, όπως προβλέπει το νέο Μεσοπρόθεσμο, τα οποία παραμένουν όμως ακόμα αδιευκρίνιστα και θα πρέπει α εξειδικευτούν στον επόμενο έλεγχο της Τρόικα τον Μάρτιο.\nΣτην κυβέρνηση πάντως θεωρούν πως η Αθήνα έχει εκπληρώσει όλα τα προαπαιτούμενα και αναμένει πως την ερχόμενη Δευτέρα ο Γιάννης Στουρνάρας θα λάβει το «πράσινο φως» και από το Eurogroup, για την εκταμίευση της δόση των 9,2 δις. του Ιανουαρίου.\nΤετάρτη, 16 Ιανουαρίου 2013, 07:50